
CRITICA RAŢIUNII PURE 
ÎN GÂNDIREA CONTEMPORANĂ 
BOGDAN POPOVENIUC 
Hypotheses non fingo 
Newton 


Dacă urmărim in timp lecturile Criticii Rațiunii Pure (în continuare CRP) se 
poate observa că ele au urmat o ordine progresivă: post-kantienii idealişti pornind de 
la Dialectica, neo-kantienii de la Analitică, iar contemporanii, in special, de la 
Estetică. Acest fapt este de natură să ne arate că această monumentală operă poate fi 
judecată din perspective diferite, în funcţie de ceea ce se consideră a fi scopul ei, 
precum şi că există unele diferenţe în ceea ce priveşte semnificațiile conceptelor din 
cele trei parti avute în vedere. Acest fapt se poate datora schimbării de optică generată 
de evoluţia cunoaşterii sau anumitor concepţii ezitante existente chiar în Critică. 

Considerăm că, dacă demersul întreprins în Critica rațiunii pure este judecat 
prin el însuşi, ca o concepţie autonomă şi nu ca un pas premergător celorlalte două 
Critici, atunci Estetica transcendentală constituie nucleul dur al Criticii. În aceste 
condiţii, existenţa unor opinii atât de diferite, în ceea ce priveşte scopul, valoarea şi 
consistenţa acestei opere ne atrage atenţia asupra faptului că, în Critică, viziunea 
kantiană este posibil să fi prezentat forme contradictorii. 


1. DOUĂ PERSPECTIVE ŞI DOUĂ INTERPRETĂRI 


Inconstanţa este singurul lucru constant în aceasta lume 
Swift 


Încă de la prima ei apariţie, Critica raţiunii pure a fost supusă la numeroase 
atacuri, dintre care cel mai grav a fost acela de inconsecvenţă. În prefața la 
comentariul pe care îl face Criticii, Kemp Smith afirma că „Critica rațiunii pure este 
mai obscură şi mai dificilă decât are dreptul să fie chiar şi un tratat de metafizică,” 
considerând că aceasta se datorează atât defectelor de expunere, cât şi „tendinţelor 
contradictorii proprii gândirii lui Kant”. Semne ale îndoielii în ceea ce priveşte 
consistenţa demersului kantian au apărut mai devreme, odată cu Disertatia Inaugurală 


din 1770 De Mundi Sensibilis atque Intelligibilis Forma et Principiis. 


IN. Kemp Smith, 4 Commentary to Kant’s «Critique of Pure Reason» , Humanitas Press, N. Y., 1962, 
p. VII. 

Corespondentii cărora le trimisese textul, Lambert, Schultzer şi Mendelshon 
au obiectat că prin considerarea spaţiului şi timpului ca forme ale intuitiei sensibile 
este sacrificată obiectivitatea lumii. De exemplu, dacă timpul e doar forma intuitiei 
noastre sensibile şi în acelaşi timp este expresia schimbărilor ce au loc în lume, rezultă 
că singurul răspunzător de aceste schimbări nu poate fi decât subiectul, ele existând 
numai în conştiinţa sa. Din perspectiva noastră nici precizările ulterioare ale lui Kant 
din Critică, nu rezolvă această problemă, el executând numai o echilibristică între cele 
două sensuri ale obiectivitatii, cel consacrat şi cel impus de el — obiectivitatea ca data 
de structurile a priori — în funcţie de ceea ce vroia să demonstreze. Odată ce a fost 
acceptată existenţa dincolo de orice îndoială a lucrului în sine, (si) o existenţă reală nu 
li se poate refuza celor două forme, spațiul şi timpul, chiar dacă au o natură complet 
diferită de forma familiară a sensibilităţii pe care o ştim noi. 

De asemenea, de obiectivitate se poate vorbi în cazul intuitiei datorită rolului 
ce revine realităţii din afară în generarea senzatiilor. Dar aceasta numai adăugând 
corectivul ca intuiţia să înceteze a fi un mijloc de transformare-creare a realității 
exterioare, limitându-se la modificarea propriei noastre sensibilitati. „Numai cu 
această condiţie s-ar putea vorbi în mod real de simţ extern şi de obiectul simțului 
extern fiindcă eul ar fi privit ca pasiv nu numai faţă de un lucru necunoscut despre 
care nu se poate spune nimic, care rămâne nedeterminat şi a cărui relație cu mine nu 
este intuitiv reprezentată, ci fata de un obiect situat şi construit în spaţiu, prin 
conştiinţa determinantă şi conceput ca impresionând eul în cadrul intuitiei spatiale: 
pasivitatea spiritului faţă de un obiect pe care el însuşi şi l-a pus şi nu numai pasivitate 
fata de lucrul în sine — aceasta era formula indispensabilă pentru a permite 
obiectivarea în domeniul simțului extern, poziţia permanentului —, şi natural, ca o 
consecință, a experienţei în general.” Iar în ceea ce priveşte spontaneitatea gândirii, 
aceasta nu face decât să subiectivizeze datul senzorial şi nicidecum să-l obiectiveze. 
Spontaneitatea intelectului e „unitatea acțiunii de a ordona reprezentări sub una 
comună. Conceptele se întemeiază, deci, pe spontaneitatea gândirii, aşa cum intuitiile 
sensibile se întemeiază pe receptivitatea impresiilor.” Absența oricărui criteriu 
(extern), pe baza căruia să se orienteze această spontaneitate, poziţionează sensul 
kantian al obiectivitatii într-o apropiere primejdioasă de arbitrar. Faptul că introduce 
conştiinţa generică nu este de natură să rezolve problemele, poate doar cea de idealism 
subiectiv, ci doar să ridice noi întrebări: care este raportul ei cu conştiinţa individuală, 
cum vom deosebi ceea ce îi aparţine ei şi ceea ce îi aparţine conştiinţei generice, dacă 
cea individuală nu foloseşte şi alte principii în actul cunoaşterii, cum se aplică 
conştiinţa generică la o intuiţie particulară ete.“ 


? Pierre Lachièe-Rez, L 'idealisme kantien, Paris, Alcan, 1931, pp. 238-239. 
3I, Kant, Critica rațiunii pure, Editura IRI, Bucureşti, 1994, p. 21; 105-106. 
4 Vezi N. N. Bobică, Apriorismul kantian, Editura Academiei Române, Bucureşti, 1992, pp. 79-80. 

Prima şi cea mai celebră observaţie, făcută asupra viziunilor contradictorii 
prezente în Critică, a fost cea a lui Jacobi potrivit căreia „fără lucrul în sine nu pot 
intra în sistem, cu el nu pot rămâne”. Ea este şi cea care ilustrează cel mai bine cele 
două perspective asupra obiectivitatii între care a oscilat gândirea lui Kant. 
Corespunzător acestor perspective considerăm că există două interpretări distincte în 
ceea ce priveşte procesul cunoaşterii dezvoltat de Critică, a căror confuzie explică o 
parte a neînțelegerilor interpretilor care se poziţionează in una sau cealaltă din 
alternative. Astfel există interpretarea obiect(iv)-gnoseologicad (pe care am putea-o 
numi subiect(iv)-gnoseologica) în cadrul căreia accentul cade pe subiectul cunoaşterii, 
iar obiectul îl constituie lumea pentru el. În cadrul acestei interpretări lucrul în sine 
este luat în accepțiunea sa noumenală, in plan cognitiv, într-o manieră ce aminteşte de 
viitoarea metodă fenomenologică. De asemenea, în cadrul ei obiectivitatea este 
definită drept conformitatea cu structurile a priori ale subiectului, în totală 
independenţă de posibilele structuri ale realităţii. Cealaltă interpretare pe care o putem 
numi obiect(iv)-ontologica, accentuează pe ambii poli ai cunoaşterii: atât pe subiectul 
(de data aceasta considerat ca fiind în lume) cât şi pe obiectul cunoaşterii, ţinându-se 
cont şi de caracteristicile ontologice ale acestuia ca o contrapondere a subiectului. În 
cazul acestei interpretări pentru întemeierea obiectivitatii trebuie să se tina cont şi de 
existenţa realităţii exterioare subiectului.” 

Ambele perspective sunt de natură gnoseologică, aşa cum este şi întreg 
demersul Criticii, numai că în timp ce prima dintre ele, de inspiraţie carteziană am 
putea spune, vrea să întemeieze întreg demersul pe subiectul cunoaşterii, cea de a doua 
operează cu ambii termeni ai procesului cunoaşterii, consideraţi de aceeaşi importanţă. 
Adică, în termenii Criticii, pe lângă obiectul cunoaşterii este subliniată realitatea 
independentă de subiect a lucrului de cunoscut. Prima perspectivă ar fi (deşi nu în 
totalitate, deoarece ea pretinde să lucreze în absenţa oricărei presupozitii ontologice), 
în termeni moderni, un non-realism sau mai degrabă un internalism (ori un realism 
intern), pe când cea de-a doua se apropie de un realism critic. „Deşi Kant nu a zis 
niciodată efectiv că acesta este ceea ce face, Kant este cel mai bine lecturat ca 
propunând pentru prima dată ceea ce eu am numit perspectiva internalista sau a 
realismului intern a adevărului.” Această distincţie prezintă cel putin două avantaje. 

În primul rând, dă socoteală de evoluţia gândirii lui Kant, în perioada precritică 
el preferând cea de-a doua viziune (lucru destul de evident in Disertatie). În al doilea 
rând, permite o mai bună evidentiere a problemelor Criticii, prin împărţirea lor în cele 
două categorii şi nu considerarea lor comună, în amestec, aceasta deoarece fiecare din 
ele presupune anumite postulate proprii, care nu coincid cu ale celeilalte. De exemplu, 
susținerea existenţei lucrului în sine şi a cauzării de 


? Considerăm că din perspectiva acestei distincţii deosebirea dintre noumen şi lucru în sine apare cât se 
poate de clară (conf. CRP, pp. 247-249). 
Hilary Putnam, Reason, Truth and History, Cambridge University Press, Cambridge, 1981, p. 60. 

către acesta a fenomenelor, în speţă, respingerea idealismului, reprezintă o dificultate 
majoră a primei interpretări, în cadrul celei de a doua ea fiind de la sine înţeleasă: 
lucrul în sine trebuie să existe, la fel de natural fiind şi faptul că lucrul în sine cauzează 
fenomenul. Potrivit primei interpretări, adevărul judecății nu se mai întemeiază pe 
nicio corespondenţă sau similitudine între idei şi lucruri.” „Toate calităţile sunt 
secundare” adică sunt puteri, capacități ale lumii noumenale de a ne apărea, de a fi 
într-un anume fel pentru noi. lar această însuşire a unei judecăţi de a atribui o astfel de 
capacitate, nu este particulară, adică pentru un anumit lucru în sine. „Puterea este 
atribuită întregii lumi noumenale; tu nu trebuie să gândeşti că pentru că există scaune 
ŞI cai şi senzaţii în reprezentările noastre atunci există şi scaune noumenale, cai 
noumenali şi senzaţii noumenale care să le corespundă. Nu există nici măcar o 
corespondenţă biunivocă (one-to-one) între lucrurile pentru noi şi lucrurile în sine. 
Kant nu numai că renunţă la orice noţiune de similitudine între ideile noastre şi 
lucrurile in sine; el renunță chiar la orice noţiune a unui izomorfism abstract.” În 
acelaşi timp, postulatul existenţei lucrului în sine şi a faptului că acesta cauzează 
fenomenul distruge sistemicitatea teoriei cunoaşterii din Critică, făcând-o parțial 
inconsistentă; de asemenea nu poate explica criteriul după care se va aplica forma 
cunoaşterii, materiei ei. „Dacă materia este haotică (nedeterminată n. n.), fără nici 
măcar o prefiguratie, cum putem înţelege aplicaţia formelor de la un caz la altul, de ce 
aici se aplică timpul şi cauzalitatea, dincolo se aplică spaţiul şi substanța? Ar trebui ca 
orice material să primească orice formă; cum însă nu e aşa, trebuie să admitem că 
materia nu este cu totul amorfă, ci are în sine o ordine pe care gândirea n-o creează, ci 
numai o explicitează.”” 

Potrivit acestor două perspective, prezente în opera lui Kant, au existat două 
modalităţi de interpretare a sa. În prima categorie, am putea include posteritatea 
imediată, idealismul, în special Fichte, apoi Schopenhauer, reprezentanţii Şcolii de la 
Marburg: H. Cohen, Paul Natorp, Ernst Cassirer, iar la noi pe Constantin Antoniade.® 
În cea de a doua, pe neokantienii de orientare „realistă”: A. Riehl, O. Kiilpe, 


° Deşi Kant nu a negat niciodată explicit renunţarea la teoria adevărului corespondenţă: „înaintea lui 
Kant este probabil imposibil să găsim oricare alt filosof care să nu fi avut o teorie a adevărului 
corespondenţă.” (Hilary Putnam, op. cit., p. 56) In analiza concepţiei unui autor, mai ales atunci când 
este vorba de filosofi ce răstoarnă paradigme de gândire, este de preferat să încercăm să surprindem, 
substanţa ideilor lor şi nu forma în care acestea sunt prezentate. Aceasta deoarece volens noles ei erau 
obligaţi să se exprime în limbajul conceptual al vechii paradigme. Din acest motiv faptul că el nu numai 
că nu neagă teoria adevărului corespondenţă, ci dimpotrivă, afirmă că adevărul este „corespondenţa 
judecății cu obiectul ei” nu trebuie să ne păcălească. El însuşi spune, în continuare, că aceasta este 
definiţia nominală a adevărului şi deci, conform concepţiei sale, nu este definiţie reală care pe lângă a 
„face clară o noţiune” îi arată „totodată realitatea ei obiectivă.” 

° Ibidem, pp. 63-64. 

7 Nicolae Bagdasar, Teoria cunoștinței, Editura Univers Enciclopedic, Bucuresti, 1995, pp. 108-109. 

8 Constantin Antoniade, Iluziunea realistă. Incercare de critică filosofică, Bucureşti, 1907. 

A. Wenzl, R. Hönigswald’, iar dintre filosofii români, cel care va încerca o abordare a 
filosofiei kantiene plecând de la obiect şi nu de la subiect, va fi Mircea Florian. O 
interpretare din aceeaşi perspectivă găsim şi la C. Rădulescu-Motru. 

Kant însuşi, după cum observam, a oscilat între aceste două perspective, nu 
numai în Critică ci şi în diferitele etape ale operei sale. Problema cea mare a Criticii a 
fost aceea că I. Kant, nu a vrut (sau nu a putut) să renunțe la niciuna din perspective. 
Aceasta deoarece una îi era necesară pentru evitarea idealismului, iar cealaltă îi 
garanta obiectivitatea şi sistemicitatea cunoaşterii, în forma pe care o dorea el. În 
acelaşi timp, ambele aveau consecinţe de neacceptat în opinia sa. Prima îl conducea la 
imposibilitatea susţinerii existenţei realității exterioare, iar cealaltă la istoricitatea 
ştiinţei. Dualitatea acestor perspective se observă foarte bine şi după acceptiunile pe 
care le primesc, pe parcursul Criticii fenomenele (lucrului în sine), intuitiile 
(sensibilităţii), categoriile şi schematismul (intelectului), Ideile (Ratiunii) şi 
experienţa. 


2. LUCRUL ÎN SINE SI FENOMENUL 


Ar fi propria mea vină dacă aş face o simplă aparenţă 
din ceea ce ar trebui să consider ca fenomen 
I. Kant 


Această dublă interpretare se manifestă, în primul rând, la nivelul acceptiunilor 
pe care le are atât lucrul în sine cât şi fenomenul în raport cu acesta. „În această 
chestiune, Kant are o atitudine oscilantă, căci el admite uneori că fenomenul şi lucrul 
în sine sunt concepte eterogene, deoarece fenomenele sunt în spaţiu şi timp, iar lucrul 
în sine nu; în lumea fenomenelor domneşte legea cauzalitatii, lucrul în sine e absolut 
liber. Alteori, el consideră lucrul în sine ca fiind analog cu fenomenul, categoriile 
nefiind decât nişte văluri care maschează lucrul în sine.”!° Din acest motiv, la nivelul 
obiectului, Vaihinger va considera necesară deosebirea dintre obiect transcendent şi 
obiect empiric. „Nu sunt decât două cazuri posibile în care reprezentarea sintetică şi 
obiectele coincid, se raportează necesar unele la altele şi se pot întâlni aşa-zicând 
unele cu altele: sau numai când obiectul face posibilă reprezentarea, sau când aceasta 
face posibil obiectul.”!! Convenim, odată cu C. Candiescu, să notăm primul înţeles cu 
O}, iar al doilea cu Oo. 

„În primul caz este vorba de producerea senzatiilor sub influenţa lucrurilor în 
sine, deci e vorba de obiecte în sensul O;; în al doilea, este vorba de obiecte empirice 
constituite cu aportul reprezentărilor subiective (senzațiile) şi al celor a priorice 


? Pentru o prezentare detaliată a acestor interpretări ale neokantienilor vezi Alexandru Boboc, Kant si 
neokantianismul, Editura Ştiinţifică, Bucureşti, 1968. 

19 Petre Andrei, Prelegeri de istorie a filosofiei, Editura Polirom, Iasi, 1997, p. 35. 

U I, Kant, Critica raţiunii pure, p. 123. 

(formele pure ale intuitiei şi categoriile), adică de obiecte în sensul O2.” Încă 
Schopenhauer a insistat asupra totalei lipse de semnificație a distinctiei dintre 
noţiunile dintre singular si plural aplicate lucrului sau lucrurilor. În cazul acestei 
distincții, observăm că O» se pretează la diferențiere numerică datorită faptului că la 
baza sa se află şi concepte, pe când O, este numeric nedecis, aplicarea determinatiei 
numerice rămânând problematică. Din perspectiva Criticii, lucrul în sine O; rămâne 
necunoscut, noi putând cunoaşte doar O2, obiectele construite după structurile a priori. 
Această dualitate se reflectă cel mai bine la nivelul raportului dintre fenomen şi lucru 
în sine, unde se deosebesc două posibilităţi principale de interpretare: 

„A. Lucrul in sine luat (înţeles) ca cealaltă față (cea ascunsă) a obiectului 
empiric, respectiv a fenomenului; în acest caz, ambele ar fi identice numeric, 
aparţinând aceluiaşi subiect ontic. 

B. Lucrul în sine luat drept corelat al fenomenului, atunci când este 
considerată afectarea sensibilităţii noastre de către primul; în acest al doilea caz, cele 
două — lucrul în sine şi fenomenul — sunt diferite numeric.” 

Călin Candiescu consideră că acest fapt se datorează intenţiei lui Kant de a 
înlocui relația clasică dintre obiectul empiric ca manifestare a lucrului in sine şi 
reprezentare cu cea dintre obiectul empiric ca produs al senzatilor şi formelor 
apriorice şi reprezentarea lui. În această interpretare concepţia lui Kant se apropie 
foarte mult de cea a energiei specifice a organelor de simţ. „Kant spune iarăşi şi iarăşi, 
şi în diferite cuvinte, că obiectele simțului intern nu sunt într-adevăr transcendentale 
(noumenale) ci sunt ideal transcendentale (lucrurile pentru noi) şi că ele nu sunt nici 
mai mult nici mai puţin direct cognoscibile decât aşa-numitele obiecte externe. 
Senzatiile pe care le numesc roșu nu pot fi mai direct comparate cu obiectele 
noumenale pentru a vedea dacă ele au aceeaşi proprietate noumenală decât pot 
compara direct obiectele pe care eu le numesc monezi de aur cu obiectele noumenale 
pentru a vedea dacă ele au aceeaşi proprietate noumenală.”!* Acest fapt va determina 
imposibilitatea distinctiei dintre obiectul empiric şi reprezentarea (percepţia) lui 
individuală aceasta deoarece, în caz contrar, cum a arătat anterior Vaihinger, se ajunge 
la următoarea contradicție: obiectele empirice construite de subiectul cunoscător pe 
baza senzatiilor vor determina în subiect tocmai acele senzaţii. iii Şi dacă fenomenul ca 
revers al lucrului în sine este inacceptabil „deoarece nu are nicio relevanţă pentru 
teoria kantiană a cunoaşterii” concluzia firească va fi că „la Kant lumea obiectelor 
empirice este o lume a reprezentărilor sau cum spune Schopenhauer «Lumea este 
reprezentarea mea».”' Lucru care, în viziunea noastră, nu constituie un eşec al 
kantianismului, ci un progres al său în 


12 Călin Candiescu, „Triada kantiană: lucru în sine — obiect — reprezentare”, Revista de Filosofie, XLI, 
1, Bucureşti, 1994, p. 26. 

'5 Hilary Putnam, op. cit., p. 63. 

l4 Vezi şi Călin Candiescu, op. cit., pp. 22-29. 

'5 Ibidem, p. 33. 

înţelegerea procesului cunoaşterii, cu condiţia de a nu absolutiza această perspectivă 
transformând-o într-un solipsism sau idealism. 

Cunoaşterea, aşa cum a analizat-o Kant, este modul aprehensiunii noastre a 
realităţii. A cunoaşte înseamnă a aprehenda imediat şi indirect. Singura facultate care 
are acces imediat la realitate, intuiţia, este oarbă dacă nu este in-formată de categoriile 
intelectului. A cunoaşte înseamnă a strânge realitatea în formă obiectivă, a o obiectiva. 
„Cunoaşterea este fundată într-o nevoie universal umană, nevoia de a se orienta în 
lume. Dacă noi am fi numai animale nu am avea nevoie de cunoaştere, pentru că noi 
am fi întotdeauna imediat orientati. Când suntem dincolo de nivelul imedialitatii, 
singurul mod în care ne putem orienta este prin gândire. Dar atâta timp cât gândirea 
este întotdeauna dependentă de intuiţia imediată în ceea ce priveşte conţinutul său, ea 
este limitată la reprezentare (Vorstellen ).”1 În consecinţă ştiinţa va fi „reprezentarea 
realităţii pentru subiectul uman într-o formă obiectivă.” Prin urmare, cunoaşterea va fi 
subiectivă deoarece este obiectivă şi este obiectivă fiindcă este subiectivă. Cu alte 
cuvinte, ceea ce va face Kant va fi să înlocuiască concepţia clasică despre 
obiectivitate, potrivit căreia obiectiv înseamnă conform structurii obiectului de 
cunoscut, adică obiectului empiric exterior subiectului cunoscător. 

Universalitatea şi necesitatea cunoaşterii vor proveni, nu de la o presupusă 
generalitate a legilor care guvernează lucrurile (realitatea), legitate care, în noua 
viziune nu poate fi decât presupusă, ci obiectivitatea (universalitatea şi necesitatea) va 
proveni din unicitatea structurilor de cunoaştere ale subiectului. 

Astfel, obiectivitatea clasică: 


OBIECTUL SUBIECTUL 


OBIECTIV SUBIECTIV 


va fi înlocuită cu obiectivitatea ca determinată de structurile imuabile a priori 
ale subiectului gnoseologic. Conform noii paradigme obiectul de cunoscut, obiectul 
empiric, nu mai este manifestare a naturii lucrului în sine, ci este poziţionat în intuiție 
şi construit cu ajutorul formelor a priori. ° 


16 George Schrader, „The philosophy of existence”, în W. Hendel (ed.), The Philosophy of Kant and 
Our Modern World — Four Lectures Delivered at Yale University Commemorating the 150" Aniversary 
of the Death of Immanuel Kant, The Liberal Arts Press, New York, 1957, pp. 35-36. 

° Pentru o analiză a raportului dintre aceste elemente vezi Călin Candiescu, op. cit., pp. 27-29. 

Acesta înseamnă: 1) situarea obiectului cunoaşterii în interiorul intuitiei, 
singura entitate exterioară fiind incognoscibilul lucru în sine, la care nu mai există 
nicio posibilitate de acces, ceea ce implică 2) obiectul empiric are realitate la nivelul 
conştiinţei, adică 3) nu este preformat ci se constituie abia a nivelul intuitiei, în spaţiu 
şi timp şi 4) legitatea care îl guvernează este dată de structurile a priori care astfel 
întemeiază obiectivitatea cunoaşterii. 


SUBIECTUL + OBIECTUL CUNOAȘTERII 


Lucru în sine 


OBIECTIV 


Astfel, dacă s-ar dori cunoaşterea unui obiect, potrivit sensului obiectivitatii 
clasice, acesta este presupus ca având anumite determinatii ce urmează a fi cunoscute, 
determinatii care se reflectă în structura obiectului empiric. Potrivit formei, structurii 
culorii sale (în cazul unui cub dintr-un metal gri), lucrul în sine va apare ca un obiect 
empiric cu următoarele proprietăţi: formă cubică, structură metalică, de culoare gri. 
Acest obiect empiric va determina anumite senzaţii care, în continuare, prin analiză 
cognitivă ne vor da conceptul de cub geometric. În schimb, conform obiectivităţii 
kantiene, vom avea lucrul în sine care există", absolut nedeterminat, şi care afectează 
sensibilitatea subiectului cunoscător. Obiectul empiric ce va constitui reprezentarea 
obiectivă, va rezulta din aplicarea categoriilor intelectului la diversul intuitiei 
(reprezentarea subiectivă), senzațiile. 

După cum se poate observa, relaţia dintre lucru în sine şi fenomen constituie 
marea problemă a concepţiei kantiene. Această analiză a modului în care concepe Kant 
obiectivitatea sugerează faptul că această relație poate fi cel mai fidel descrisă, din 
perspectiva intenției filosofului german, prin conceptul platonic de „participare”. O 
relație de participare inversată însă. Nu lucrurile înconjurătoare există datorită 
participării la lumea Ideilor; ci inaccesibilul lucru în sine există datorită participării la 
formele a priori ale subiectului în actul gnoseologic. În procesul de cunoaştere lucrul în 
sine îşi manifestă existenţa (care este şi ea o categorie!) prin participarea la constituirea 


17 Şi acesta este postulatul empiric minim necesar, cel care face şi diferenţa între cele două perspective, 
justificând, deşi Kant nu şi-a dorit aceasta, preeminenta interpretării obiect(iv)-ontologice. 

obiectului empiric în intuiţie, alături de formele a priori ale intelectului. Existenţa şi 
natura sa vor fi întotdeauna necunoscute şi inaccesibile subiectului cunoscător, dar el 
este elementul indispensabil declanşării procesului cunoaşterii. Este lucrul a cărui 
prezenţă (parousia) ne face să cunoaştem. Dacă ar fi să i se atribuie un termen care să 
nu ducă la nonsensuri, credem că singurul termen potrivit este cel de alteritate. Lucrul 
în sine reprezintă, pur şi simplu, alteritatea subiectului cunoscător, (altul conştiinţei). 

În acelaşi timp, concepţia kantiană este cea care, pentru prima dată, a arătat 
explicit că gândirea este mediată şi nu imediată. „Noi suntem capabili de un progres 
indefinit în cunoaşterea noastră a lumii, dar noi procedăm întotdeauna pe un plan 
orizontal. Noi nu putem face mişcarea verticală la realitatea însăşi chiar printr-o 
mişcare infinită în plan orizontal în cadrul experienţei. Imedialitatea este pierdută 
chiar de la început şi nu mai poate fi recuperată de elaborările ulterioare ale 
medialitatii. Aceasta este limitarea necesară şi inevitabilă a rațiunii umane în măsura 
în care este angajată în cercetarea cognitivă. Posibilitatea cunoaşterii umane presupune 
alienarea omului de el însuşi şi de lume, iar dezvoltarea cunoaşterii doar accentuează 
alienarea.”'® Din acest motiv, încercarea lui Kant de refundamentare a actului 
cunoaşterii, nu ar trebui considerată un eşec, ci un demers simbol pentru ceea ce 
înseamnă capacitatea omului de a evolua şi de a-şi perfecționa în permanenţă 
mijloacele de înţelegere a realităţii, de a regândi lumea şi gândirea însăşi, de a schimba 
paradigma de gândire, încercare care, prin critică sau dezvoltare, merită cu siguranță 
dusă mai departe. 

Interpretarea obiect(iv)-enoseologică mai are o consecință importantă, şi 
anume, aceea că nu se poate distinge între reprezentarea unei intuitii pure şi cea a unei 
intuitii empirice.” Ea se loveşte de aceeaşi problemă generală şi anume posibilitatea 
acuzei de idealism. Aceasta deoarece fenomenul nu este și manifestare a lucrului în 
sine. Odată ce, conform concepţiei Criticii, imi este interzisă orice aplicare a 
categoriilor lucrului în sine (în consecinţă şi pentru a caracteriza relația dintre lucru in 
sine şi fenomen) iar, în acelaşi timp, noţiunea de corelat neimplicând nicio relație 
clară, nimic nu ne mai garantează existenţa acestuia. De asemenea afirmaţia că 
„lucrurile în sine există, şi noi ştim că există deoarece sensibilitatea (Sinnlichkeit) 
noastră este afectată de ele”!” este o afirmaţie fără suport din perspectiva acestei 
interpretări, deoarece a şti înseamnă a cunoaşte, iar în cunoaştere intervin deja 
categoriile. În cadrul interpretării obiect(iv)-gnoseologice 


15 George Schrader, op. cit., pp. 36-37. 

* Problema pe care o ridică această consecinţă, afectează doar consistenţa concepţiei kantiene asupra 
obiectivitatii din perspectiva obiect(iv)-gnoseologica. Problema care dispare în cazul acceptării 
perspective obiect(iv)-ontologice, odată cu acceptarea premisei empirice a existenţei lucrului în sine 
(împreună cu implicaţiile care decurg de aici). Mai mult, această concepţie ni se pare foarte apropiată de 
concepţiile gnoseologice contemporane, care susțin unitatea proceselor gândirii. Astfel, criteriul 
distinctiei dintre o reprezentare pură şi una empirică nu este, în niciun caz, (numai) de natură cognitivă. 
9 Călin Candiescu, op. cit., p. 30; dacă sensibilitatea noastră este afectată, nu înseamnă că lucrul în sine 

„cauzează ” această afectare a sensibilităţii? 

nu îmi este permisă aplicarea categoriilor, în speţă cea de existenţă a lucrului în sine. 
Prin urmare noi nu putem ști, din perspectivă transcendentală pură, că el există. 
Dar acesta nu înseamnă deloc că teoria kantiană a adevărului este greşită, ci doar că ea 
nu este consistentă în forma în pe care a dorit-o Kant. 

Această afirmaţie conţine două corective ale teorie kantiene. În primul rând, 
raționalitatea umană nu există imuabil prefixată în natura noastră transcendentală, 
pentru simplul motiv că ea este (şi) un produs al naturii noastre biologice şi al 
experienţei noastre limitate şi, prin urmare, nu poate fi concepută independent de 
originea sa. În al doilea rând, procesul cunoaşterii implică funciar, cel puţin doi 
termeni, subiectul cunoaşterii şi obiectul acesteia şi, prin urmare, orice teorie care îşi 
propune descrierea acestuia, nu poate face abstracţie de niciunul dintre ei, cu alte 
cuvinte ea nu poate fi completă atâta timp cât ocultează unul dintre ei. Aceasta 
indiferent de perspectiva, internalistă sau externalista, din care este concepută, de care 
dintre cei doi membri joacă rolul principal. 

Din aceste considerente susţinem că, deşi nu serveşte fidel scopului declarat de 
Kant, cel al întemeierii obiectivitatii imuabile a ştiinţelor doar pe universalitatea 
structurilor subiectului gnoseologic, perspectiva obiect(iv)-ontologica este necesară 
pentru evitarea idealismului şi de aceea nu se poate renunţa sub nicio formă la ea. 
„Aceasta este într-adevăr modalitatea în care Kant descrie situaţia. El nu are niciun 
dubiu că există o realitate independentă de minte; pentru el acesta este efectiv un 
postulat al raţiunii. El se referă la elementele acestei realități independente de minte in 
diverşi termeni: lucru în sine (Ding-in-sich); obiecte noumenale sau noumena; în sens 
colectiv, lumea noumenală. Dar noi nu ne putem forma nicio concepție autentică a 
acestor lucruri noumenale. Chiar noțiunea de lume noumenală este un asemenea 
concept limită a gândirii (Grenz-Begriff).””° 

Intentia lui Kant a fost de a trata problema cunoasterii din perspectiva modului 
în care vede omul lumea. Dar nu conştiinţa umană este cea care prelucrează datele 
lumii, ci o conştiinţă în genere este cea care primeşte aceste date şi le transformă în 
lume. Formele conştiinţei nu sunt lucruri, dar acestea ne sunt aşa cum ne sunt datorită 
formelor generice ale conştiinţei. De aceea înţelesul lui «ce este» îl dă «cum este cu 
putință ceea ce este». Datorită formelor generice ale conştiinţei, realul are forme, 
obiectul are subiect, diversul capătă unitate. Lumea a trecut prin conştiinţă pentru a 
deveni ceea ce este, iar Kant trece de la epistemic la ontologic, or această trecere este 
ilicită din perspectiva obiecr(iv)-gnoseologică. Ea are nevoie, pentru a face acest salt, 
de la gnoseologicul „ce este pentru mine” la ontologicul „ce este”, de postulatul 
existenţei care aparţine perspectivei obiect(iv)-ontologice. 


°° Hilary Putnam, op. cit., p. 61, si continuă: „astăzi noţiunea de lume noumenală este percepută ca fiind 
un element metafizic nenecesar în gândirea kantiană. (Dar poate Kant are dreptate: noi nu ne putem opri 
să gândim că există cumva un «fundament» (ground) independent de minte pentru experienţa noastră 
chiar dacă încercarea de a vorbi despre el ne conduce îndată la un nonsens).” 

Numai din această perspectivă apare evident faptul că gândirea presupune 
intuiţie, care, la rândul ei, presupune o realitate exterioară care să acţioneze asupra 
organelor de simţ pentru a ne da materia intuitiei. lar această existență exterioară 
presupune de acum a priori un tot al existenţei fără necesitatea de a fi aprehendat, ca 
şi o bază a existenţei sale, fără a fi nevoie să fie divizat în cunoaştere. Categoriile se 
aplică simțului intern ambele fiind forme ce se află in noi. Dar timpul, deşi formă a 
simțului intern, nu poate exista gol, ci există numai timp plin, care este permanentul 
senzatiei. Prin urmare el însuşi prin felul existenței sale presupune o existență 
exterioară şi anume substanța. lar fiind exterioară ea nu poate exista decât în spaţiu. 
Prin urmare timpul presupune spaţiul, la fel cum spaţiul presupune timpul şi numai 
unitatea lor face posibilă aplicarea categoriilor. Dar la fel cum nu poate exista timp gol 
nu poate exista nici spaţiu gol, de unde rezultă că permanentul unificator va fi lumea 
(orice ar însemna aceasta) în care trebuie cu necesitate să ne aflăm pentru a putea 
gândi. Astfel, în ceea ce priveşte subiectul epistemic, chiar pe planul intern, pentru a 
accede la propria-i conştiinţă numai şi are nevoie de prezenţa datului exterior. 
Deoarece subiectul are conştiinţă de propria sa existență numai ca o existență 
determinată în timp. 

Această determinare în timp necesită prezenţa a ceva permanent în percepţie, 
pentru legarea momentelor sale succesive, permanent care nu este o consecinţă a 
timpului ci, după cum am văzut, este o condiţie a sa, rezultă că cauza acestui 
permanent trebuie să fie în afara subiectului. „TEOREMĂ: Constiinta simplă, dar 
determinată empiric, a propriei existente dovedeşte existenţa obiectelor exterioare ei in 
spaţiu.”” La fel, pe plan extern, el poate interveni activ în structurarea experienţei 
numai prin interacţiunea cu aceasta. „Kant a insistat foarte corect că fenomenul este 
fenomenul unui lucru (phenomenon of thing) în sine. Acest fapt este menit să ne atragă 
atenţia asupra ambelor laturi: el este fenomen al aparentei (appears to us) şi, în al 
doilea rand, că este apariția a ceva (appearance of something). 

În viziunea kantiană „adevărul încetează deci a se defini printr-un paralelism 
între ideile unui subiect şi realităţile naturii. El este o conexiune între o formă, care nu 
este nimic decât dacă îi este oferită din exterior ocazia de a se aplica şi manifesta, şi o 
materie care nu începe să existe decât începând din momentul în care este satisfăcută 
dubla condiţie a intuitiei a priori şi a unificării intelectuale. 


* Se poate uşor observa aici că supozitiile perspectivei obiect(iv)-ontologice sunt cele care dau întreaga 
forță argumentului, deoarece altfel „existenţa obiectelor exterioare conştiinţei în spaţiul” intuitiei nu 
exclude posibilitatea originii subiective a acestora, distincţia dintre empiric şi reprezentat fiind, după 
cum am văzut, extrem de fragilă în cadrul celeilalte perspective; Critica rațiunii pure, p. 228. 

” John E. Smith, „The questions of man”, în W. Hendel (ed.), op. cit, p. 55; „Ar fi propria mea vină 
dacă aş face o simplă aparenţă din ceea ce ar trebui să consider ca fenomen.” (CRP, p. 92) — afirmaţie 
care se poate susține, repetăm, numai în accepțiunea interpretării obiect(iv) — gnoseologice, în care 
fenomenul este şi o manifestare şi nu numai un corelat al lucrului în sine. Doar din această perspectivă 
„nu se poate susţine să fie considerate ca identice fenomenul şi aparența.” (CRP, p. 272) 

Aşa-zisul reprezentat provine din reprezentant, aşa-zisul reprezentant prescrie legile 
reprezentatului, în loc să-i reflecte imaginea. În consecință, putem concluziona că 
idealitatea formei tine in frâu realismul materiei, la fel cum realitatea materiei ţine în 
frâu idealismul formei. Nici subiectul în sine care transpune spiritul în substanţă; nici 
obiectul în sine care face din natură un absolut. Şi într-un caz şi în celălalt stă existenţa 
obiectivă a unui timp mediator care interzice încheierea lor în idee, fie fiinţa spirituală 
pe care pretinde că o aşează psihologia raţională, fie sistemul naturii care pretinde că îl 
determină cosmologia raţională. Profunzimea şi originalitatea relativismului critic 
transpare in această concepție paradoxală: /dealismul transcendental nu exclude 
realismul empiric.” Şi nu numai că nu îl exclude, ci din contra, în permanenţă 
„idealismul său transcendental rămâne completat cu un inevitabil realism critic.” 

Dar, din punct de vedere logic, „Kant definea adevărul ca fiind acordul gândirii 
cu ea însăşi. Eliminând însă obiectul adevărului din definiția lui, se ajunge la o 
condiție mult prea generală, care nu mai este specifică ideii definite,” făcând 
imposibilă prin aceasta, din perspectiva noastră, delimitarea unui criteriu obiectiv 
(formal) de verificare a adevărurilor empirice. Mai mult, prin aceasta, existenţa unei 
lumi independente de observator, nu mai poate face obiectul unei cunoaşteri. lar 
răspunsul se pare că nu poate fi dat, într-adevăr, decât dintr-o perspectivă pragmatică. 
„Nu poate fi ocolită problema dacă este vorba sau nu de o lume obiectivă, existentă 
independent de observator. Nu cred că pe cale logică se poate obţine un răspuns 
categoric. Dar acest lucru este posibil îndată ce facem uz de libertatea de a considera 
drept falsă o asertiune foarte improbabilă.”% Problemă spinoasă pentru orice abordare 
rationalista a cunoaşterii.2€ 

Parafrazându-l pe Kant, am putea spune că Criticismul este prea îngust pentru 
realitate şi prea larg pentru universalitatea şi necesitatea strictă a cunoaşterii pe care o 
dorea. Critica îşi asumă perspectiva transcendentală, adică subiectivă, lumea pentru 
mine, prin urmare, lumea experienţei mele. Din perspectiva evoluţiei ştiinţei şi a 
cunoaşterii lumea experienţei mele luată în această acceptiune exclude cosmologia şi 
fizica cuantică. Din această perspectivă transcendentalo-subiectivă era inevitabil ca el 
să nu ajungă la impasul Dialecticii transcendentale deoarece obiectul Ideilor este, prin 
definiție, contradictoriu. Demersul său implică, din această perspectivă, pretenţia 
enunțării asupra calității sau determinării unui lucru care nu intră în cadrele 
experienţei 


? Léon Brunschvicg, L 'experience humaine et la causalité, Paris, Alcan, 1922, p. 308. 

3 P, P, Negulescu, Scrieri inedite, I, Problema cunoaşterii, Editura Academiei, Bucuresti, 1969, p. 560. 
4 Anton Dumitriu, Teoria logicii, Editura Academiei RSR, Bucuresti, 1973, p. 196. 

°° Born Max, Fizica în concepţia generaţiei mele, Editura Ştiinţifică, Bucuresti, 1969, p. 334. 

°° Vezi, spre exemplu, experimentul de gândire al lui Descartes, celebrul malin génie, şi varianta sa mai 
modernă, brain in a vat (creierul din cuvă), propusă de Hilary Putnam (in op. cit., cap. Brains in a vat, 
pp. 1-22). 

mele, nici ca posibilitate, adică care depăşeşte aceste cadre. În termenii lui Kant: „când 
vorbesc despre obiecte în timp şi spaţiu, nu vorbesc despre lucruri în sine, deoarece 
despre acestea nu ştiu nimic, ci numai despre lucruri în lumea fenomenelor, adică 
despre experiență ca un mod aparte de a cunoaşte obiectele, care este dat numai 
omului. [...] Obiectele simţurilor există, prin urmare, numai în experienţă; a le atribui 
o existenţă de sine stătătoare, fără experienţă sau înaintea ei, este acelaşi lucru cu a-ţi 
închipui că experienţa este reală şi fără experienţă sau înaintea acesteia.” De aceea 
eu pot să îi atribui calități contrare, dar în acelaşi timp pot să demonstrez că nu îi pot 
aparţine deoarece nu au în realitate obiect. Nu conceptul este prea mare sau prea mic 
pentru aceste obiecte, cum vrea Kant, ci obiectul nu poate fi dat în experienţă, adică nu 
există (din moment ce a exista, din perspectivă transcendentală, înseamnă a fi dat în 
intuiţie) pentru a i se putea atribui vreun concept.” 

Teoria kantiană a cunoaşterii, acceptată în această formă, fără niciun corectiv, 
exclude din câmpul cunoaşterii obiecte şi realități care fac astăzi obiectul unor ştiinţe 
exacte. Dar această situaţie poate fi evitată datorită acestei oscilaţii a gândirii kantiene 
între cele două perspective. Aceasta ar implica o mutație a perspectivei, de la 
transcendentalul subiectiv spre o metodă transcendental obiectivă, care încorporează şi 
supozitiile extra-transcendentale (există universul, există lume sub-atomică cu 
determinări proprii, pe care le-am putea afla indirect, există o realitate independentă de 
subiect) ale ştiinţei empirice. Stiinta nu se poate face în totalitate din rațiune aşa cum 
cere perspectiva transcendentală. Experiența mea nu este neapărat măsura experienţei 
lumii. Cunoaşterea umană ni se pare că este imposibilă în absenţa unor presupozitii 
ontologice fundamentale. 

Prezenţa simultană a celor două perspective poate fi evidenţiată la fel de bine 
şi în cadrul concepţiei kantiene asupra spațiului şi timpului, în special asupra 
semnificatiilor diferite pe care le primesc acestea pe parcursul expunerii. 


3. SENSIBILITATE SI INTUITIE 


Nu poţi să construieşti o casă sau un pod 
fără să foloseşti o schelărie care, bineînţeles, 
nu face parte din construcţia propriu-zisă 

A. Einstein 


Dacă rezumăm concepţia kantiană asupra spațiului şi timpului, aşa cum rezultă 
ea din lucrările care îi sunt consacrate, se evidenţiază cinci teze principale”: 


” Immanuel Kant, Prolegomene la orice metafizică viitoare care se va putea înfățișa drept ştiinţă, 
Bucureşti, Editura Ştiinţifică şi Enciclopedică, 1987, p. 144. 

* După cum vom vedea, această situaţie paradoxală, poate fi evitată în cadrul sistemului kantian, dacă 
luăm în considerare distincţia ce se poate face între sensurile experienţei, aşa cum este ea utilizată în 
Critică. 

28 v, Jean-Louis Vieillard-Baron, Problema timpului, Editura Paideia, 2000, p. 58. 

1) idealitatea transcendentală a timpului şi spațiului; ele nu sunt proprietăți ale 
obiectelor, nu au deci o realitate obiectivă, ci o realitate ideală, rezultată din 
subiectivitatea transcendentală; 

2) timpul şi spațiul sunt concepute ca forme ale intuitiei pure; adică cele două 
cadre ale receptivitatii sensibile, prin urmare pasive; 

3) timpul este condiţia posibilităţii tuturor fenomenelor, interne şi externe, pe 
când spaţiul nu este decât condiţia posibilităţii fenomenelor externe; nu există obiect al 
experienţei care să nu fie supus condiţiei timpului; 

4) pentru că spaţiul geometric oferă cunoştinţe sintetice fără să datoreze nimic 
niciunui conţinut sensibil particular; înseamnă că el nu este posibil decât pentru că 
spaţiul este o formă a priori a intuitiei sensibile, o formă subiectivă; 

5) receptivitatii sensibile, adică pasivitatii intuitiei, 1 se opune spontaneitatea 
intelectului, prin urmare simţurile noastre nu sunt creative, ci receptoare a realităţii; 
intuiţia sensibilă umană, marcată de finitudinea omului, nu este intuitus originarus, ci 
intuitus derivativus. 

Dacă urmărim însă argumentarea naturii specifice a intuitiilor, aşa cum este ea 
dată în cadrul Esteticii, se poate uşor observa că, de fapt, ea nu se sprijină de fapt decât 
pe argumente subiective şi psihologice. 

În primul rând, se susţine faptul că numai dacă există intuitii a priori pot fi 
posibile judecatile sintetice a priori ale geometriei. „Cu judecatile geometrice pot fi 
cunoscute sintetic a priori şi cu certitudine apodictică, eu întreb: de unde luaţi astfel 
de judecăţi şi pe ce se întemeiază intelectul vostru pentru a ajunge la astfel de 
adevăruri absolut necesare şi universal valabile?” Dar dacă nu există astfel de 
judecăţi, adică în cazul în care judecatile geometriei nu sunt sintetico-a priori, atunci 
întreaga problemă devine fără sens. Pe de altă parte, dacă există, avem cel puţin trei 
cazuri posibile: există spaţiu independent de lucruri şi atunci e în afara noastră, este 
funcție a sensibilităţii şi atunci nu sunt intuitii pure, sau ambele. Ultima dintre variante 
capătă din ce în ce mai multi adepţi în cadrul paradigmei ştiinţifice contemporane. 

În al doilea rând, se susţine faptul că noi nu ne-am putea reprezenta sau 
imagina cutare sau cutare lucru decât într-un anume fel, deci acel ceva trebuie să 
existe astfel şi să aibă caracteristicile respective; la fel cum nu pot cunoaşte decât 
spaţiul intuiției mele înseamnă că el diferă de spaţiul exterior (dacă ar exista); ceea ce 
este un argument mai mult psihologic şi care nu este nici măcar valid. Aminteşte 
foarte mult de eroarea omului mascat atribuită de unii comentatori lui Descartes. 


Mai mult, în argumentarea caracterului subiectiv a priori a spațiului şi 
timpului, dovezile nu provin decât din partea spaţiului, nu şi a timpului. Faptul că 


? I, Kant, Critica raţiunii pure, p. 84. 

pe baza spaţiului se va stabili că spaţiul şi timpul trebuie să fie condiţii subiective ale 
intuitiei noastre, se poate uşor explica prin caracteristica reprezentativităţii pe care o 
are spaţiul. Daca şi spaţiul ce pare a fi în fata noastră este de fapt in noi — este forma 
cunoaşterii noastre a fenomenelor —, cu atât mai mult timpul, care nu este 
reprezentabil, va fi de asemenea o astfel de formă internă. Dar atunci când se arată că 
spaţiul este intuiţie formală ca şi timpul, se spune că „unitatea spaţiului (ca şi a 
timpului) este dată de faptul că spaţiul este el însuşi o intuiție pură şi unică; aceasta 
unitate presupune o sinteză”, sau „astfel se înţelege că unitatea reprezentării date de 
spaţiu ca intuiţie formală vine de la legătura sau sinteza dată într-o conştiinţă 
originară.” Numai că la Kant, sinteza presupune întotdeauna timpul. Cu alte cuvinte, 
însăşi unitatea reprezentării date de spaţiu ca intuiţie formală pare a presupune timpul. 
Dar aceasta nu înseamnă elucidarea caracterelor timpului ca intuiţie a priori. 
Referindu-se la Deductia subiectivă din prima ediţie, J. Havet arată că ea „nu ne oferă 
deci nicio soluţie veritabilă: la capitolul timp, ea se rezumă la o simplă constatare 
empirică: deoarece caracterul întotdeauna succesiv al diversului se bazează pe faptul 
că timpul este forma simțului intern, care la rândul său este fondat pe succesiunea 
modificărilor eului.”** 

Mai mult, spaţiul, ca şi timpul, va prezenta acceptiuni diferite, în funcție de 
perspectiva din care este analizat, atât în diversele perioade ale elaborării concepției 
asupra cunoaşterii, cât şi pe parcursul Criticii, trecerea de la o concepţie la alta 
făcându-se fără vreo precizare explicită. „Spaţiul poate fi considerat ca formă a 
intuiţiei, ca intuiţie formală şi ca Idee a Ratiunii.”** Limitându-ne la concepţia expusă 
în Critică, se poate observa că teoria kantiană a spaţiului, ascunde trei variante de 
spaţiu, în funcţie de necesităţile demonstraţiei. În primul rând, spaţiul are o natură 
necesară, intuitivă; el nu este generat de o sinteză, ci este dat temporal anterior 
experienţei. În al doilea rând, spaţiul are o natură necesară intuitivă; nu e produs de o 
sinteză ci este dat cu ocazia experienţei. Aceste prime două concepţii aparţin Esteticii 
fără a se face diferenţă între ele, în ambele spaţiul apărând ca dat, ca un întreg infinit. 
În al treilea rând, spaţiul este produs printr-o sinteză a părţilor, începând cu materiile 
simţurilor şi nu doar cu ocazia aprehensiunii noastre a acestor materii. Acesta este 
spaţiul Analiticii.5 

Întrebarea care se pune este dacă avem de a face cu trei spaţii, sau este unul şi 
acelaşi? La aceasta Jean-Louis Vieillard-Baron consideră a doua variantă ca fiind cea 
adevărată. „Răspunsul pare a fi că acelaşi spaţiu non-empiric, deci a priori, 
fundamentează unitatea experienţei sensibile, a cunoaşterii matematice şi a 


“0 Ibidem, p. 63. 

” Ibidem, p. 64. 

“ Jaques Havet, Kant et le probleme du temps, Gallimard, Paris, 1947, p. 41. 

3 Jean-Louis Vieillard-Baron, op. cit., p. 65. 

* v, Christopher B. Garnett jr., The Kantian Philosophy of Space, Columbia University Press, New 
York, 1939, cap. IX. 

cunoaşterii fizice. Ca formă a intuitiei, spaţiul are o necesitate şi o universalitate 
absolute; fiind absolut necesar şi universal, el devine pentru cunoaşterea fizică spaţiul 
absolut, ca regulă a tuturor mişcărilor empirice, considerate ca relative.” Situaţie care 
face extrem de dificilă obţinerea unei concepții sintetice asupra acestei intuiţii. 

În aceeaşi măsură, polimorfia timpului este izbitoare pe parcursul Criticii. 
„Timpul intervine în toate articulațiile acestui sistem în aparenţă coerent şi complet; el 
este de fiecare dată invocat pentru a da o soluţie unor probleme care se pun în cursul 
expunerii, dar niciodată nu este examinat în el însuşi, de o manieră dezinteresată.”" În 
general, orice filosofie intelectualistă este destul de repede obligată să găsească 
mediatori; în kantianism timpul este cel care se relevă ca mediator universal. În 
Estetică timpul nu este decât o formă a sensibilităţii precum spaţiul, un mediator între 
spirit şi lucru, mod de apariţie a diversului. Analitica însă îl prezintă ca un mediator 
între sensibilitate şi intelect şi în această calitate el participă la caracterizarea naturii 
bastarde a imaginației nici spontaneitate, nici receptivitate. „Aşadar timpul se 
interiorizează în cursul dezvoltării, dar definiția sa ca formă a sensibilităţii nu este 
niciodată explicit abandonată. Aceste aspecte diferite nu sunt niciodată justificate 
printr-o analiză directă care să-i fundamenteze pluralitatea; el apare ca o realitate 
echivocă ce nu-şi poate îndeplini funcțiile sale diverse în virtutea ambiguitatii 
definiţiei sale.”*” 

O altă problemă o ridică propozițiile cu numărul patru din expunerile 
metafizice ale conceptelor de spațiu şi timp. Spaţiul şi timpul ca intuitii pure sunt 
reprezentate ca infinite. „Spaţiul este reprezentat ca o mărime infinită dată.” Numai că 
aici intervine o problemă, şi anume, ne trezim în faţa unui cerc vicios. Potrivit 
concepției kantiene, noi nu putem să ne „reprezentăm” o mărime infinită, pentru ca 
„părţile însele şi orice mărime a unui obiect pot fi reprezentate numai prin limitare”. 
De aceea nu poate fi vorba de reprezentare, ci mai mult de o considerare a spațiului 
ca fiind infinit. „Trebuie să gândim, ce-i drept, orice concept ca o reprezentare care e 
conținută într-o mulţime infinită de diferite reprezentări posibile (ca nota lor comună), 
prin urmare le cuprinde sub sine; dar niciun concept, ca atare, nu poate fi gândit astfel 
ca şi când ar conţine în sine o mulţime infinită de reprezentări. Cu toate acestea, 
spaţiul e gândit (s.n.) în acest fel (căci toate părțile spațiului sunt simultane in 
infinit).”** De unde ar rezulta, potrivit lui Kant, că reprezentarea originară de spaţiu 
este intuiţie a priori şi nu concept. 

Paton consideră că această situaţie s-ar datora faptului că I. Kant utilizează 
acelaşi termen pentru a desemna spaţiul şi spatialitatea. În consecință: „Kant nu neagă 
că noi avem un concept al spatialitatii, un concept al caracteristicilor sau «trăsăturilor» 
(marks) comune pentru toate tipurile diferite de spaţii sau, aşa cum 


* Ibidem, pp. 65-66. 

* Jaques Havet, op. cit., p. 11. 

7 Ibidem. 

îl numeşte «un concept universal al spaţiului în general». Argumentul lui pare a fi că 
(1) o trăsătură comună a multelor spaţii diferite este aceea că ele sunt în mod necesar 
limitate; şi că (2) în consecinţă conceptul nostru de spatialitate este derivat din intuiţia 
noastră imediată a spaţiilor ca necesar limitate. Intuitia spaţiilor ca necesar limitate 
presupune o intuiţie pură a unui spaţiu atotcuprinzător. Prin urmare, conceptul nostru 
de spatialitate presupune o intuiţie pură a unui spaţiu atotcuprinzator. Cu alte cuvinte, 
o intuiție pură a spaţiului trebuie să fie la baza tuturor conceptelor noastre ale 
spatialitatii.”*’ 

Această interpretare este criticată de Garnett, care considera ca spatialitatea nu 
intervine deloc în concepţia kantiană a spaţiului. În acest caz, spune el, se confundă 
„conceperea cu conceptus. Dacă fiecare reprezentare devine un concept în virtutea 
faptului că, în mod eficace sau nu, îl supunem testelor conceptuale prin căutarea 
individualelor cu trăsături comune pentru a le subsuma sub un termen general atunci, 
într-adevăr, spaţiu sau Petru sau oricare alt termen singular va fi un concept, în ciuda 
faptului că natura sa este total diferită de asemenea concepte ca «om».”*? Considerăm 
că spatialitatea trebuie considerată ca fiind altceva decât spaţiul şi acceptată, chiar 
dacă dintr-o altă perspectivă, pentru ca teoria kantiană a spaţiului şi timpului să nu 
esueze în idealism subiectiv. 

Revenind la argumentarea kantiană, ni se pare că aceasta ar însemna ca eu să 
consider spaţiul ca fiind anterior experienţei, ca nefiind sensibil, ci doar conceptibil şi 
fiind dat ca infinit (formă a intuiţiei a priori), de unde să deduc imposibilitatea sa de a 
fi concept discursiv, şi îmi rezultă de aici că spaţiul este intuiţie pură. Aici Kant face 
aceeaşi eroare ca şi mai târziu Cantor când va dori să argumenteze existenţa 
mulțimilor nenumărabile, considerând o formă a infinitului actual ca dată, fără a vedea 
mai înainte dacă acest lucru este posibil. Heidegger încearcă să rezolve această 
problemă, considerând infinitatea într-un sens mai mult intensiv. „Că spaţiul este o 
mărime nu vrea să însemne decât că o asemenea sau o asemenea cantitate de întindere, 
şi o mărime infinită nu semnifică o cantitate de întindere non finită: «mărimea» 
vizează aici acea existență-mărime (Gtre-grand) care face posibile cantitățile de 
întindere particulare («partile» quantités). [...] 

A numi infinită această mărime nu înseamnă deci că spaţiul diferă de părțile 
individuale şi determinate prin gradul şi bogăția compoziţiei sale, ci că el este infinit 
diferit, altfel spus esenţial. El precede toate părţile ca o totalitate unică în care ele pot 
fi circumscrise. Această totalitate nu posedă, ca universalitatea conceptului, 
pluralitatea indivizilor «sub sine», ci ea conţine părţile sale întotdeauna ca deja co- 
intuite; astfel încât aceasta pură intuiţie a totalitatii poate în fiecare moment să dea 
«părţile».”*! Deşi oferă o perspectivă interesantă, această interpretare nu este în 
măsură să întemeieze spaţiul infinit extensiv al matematicii, 


* Herbert J. Paton, Kant’s Methaphysic of Experience, London, 1936, vol. I, p. 116. 
* Christopher B. Garnett jr., op. cit., p. 189. 
4l Martin Heidegger, Kant et le probleme de la métaphysique, Gallimard, 1953, pp. 105-106. 

aşa cum considera Kant că o face spaţiul Esteticii. În logica sistemului kantian spaţiul, 
ca intuiţie pură, trebuie să fie în extensiune o mărime infinită, pentru a putea întemeia 
spaţiul geometriei. În ceea ce ne priveşte, considerăm că spaţiul ca intuiţie infinită 
rămâne la Kant un postulat metafizic nedemonstrat, deoarece încercarea sa de 
argumentare este circulară. lar aceasta este in fond problema întregului demers inițiat 
în Critică: posibilitatea analizei condițiilor cunoaşterii, în forma pe care a vrut el să o 
facă. Dacă rațiunea poate să se controleze pe ea însăşi şi să-şi verifice singură 
capacitatea ei de cunoaştere fără a ajunge la concluzii sceptice sau afirmaţii 
dogmatice. Dacă pentru o evaluare obiectivă, ea nu ar avea nevoie de o altă cale, de o 
altă facultate. În afara unei facultăţi care să controleze mijlocul de cunoaştere, care să 
fie în contact cu „realitatea” (orice s-ar înţelege prin aceasta) şi să corecteze erorile, 
întregul demers nu poate fi, în cel mai bun caz, decât dogmatic, şi presupune un cerc 
vicios. 

Această problemă de nivel general a Criticii se răsfrânge în mod specific 
asupra concepției sale asupra spațiului şi timpului ca intuitii. Astfel, „dacă avem în 
vedere intuiţia, atunci trebuie să subliniem, în concordanță cu spiritul filosofiei critice, 
că aceasta nu poate fi decât sensibilă, intuiţia nefiind altceva decât reprezentarea care 
ia naştere în urma afectării organelor noastre de simț. Or, dacă este pură, atunci ea va 
exclude, din capul locului, orice amestec senzorial. În consecință, ori este intuiție şi 
atunci va avea în mod obligatoriu un conţinut senzorial, ori va fi pură, dar în acest caz 
nu poate fi nicidecum vorba de intuiţie.” Dar dacă spaţiul este intuiţie, iar intuiţia 
„are loc numai dacă ne este dat obiectul” rezultă că trebuie să fie o intuiţie care are 
un obiect în afara noastră. Altfel, „dacă suprimăm subiectul nostru sau chiar numai 
natura subiectivă a simţurilor în genere dispar orice proprietăţi, orice raporturi ale 
obiectelor în spaţiu şi timp, ba chiar spaţiul şi timpul însele.” Prin urmare, spaţiul, 
pentru a fi intuiție pură care reprezintă fundamentul tuturor lucrurilor şi conţine deci şi 
toate lucrurile cu raporturile lor spaţiale concrete, trebuie să fie spaţiul newtonian, 
absolut deloc kantian, realitate omogenă continuă, infinită, dar în acest caz trebuie să 
fie în afara noastră. 

Valabilitatea spaţiului cotidian din perspectiva Criticii este postulată pentru 
orice teorie fizică. Dar aceasta trebuie să se bazeze pe afirmaţia din Disertatie, 
conform căreia, „legile sensibilităţii vor fi legile naturii în măsura în care natura poate 
cădea sub simţuri.” Afirmatie ce lasă deschisă posibilitatea ca natura, în măsura în 
care nu este accesibilă simţurilor, să se supună altor legi de structură. Dar acest fapt 
implică recunoaşterea unor presupozitii empirice implicite 


# N. N. Bobică, op. cit., p. 185. 

* 1. Kant, Critica raţiunii pure, p. 71. 

* Ibidem, p. 87. 

* I, Kant, Despre forma şi principiile lumii sensibile şi ale celei inteligibile, Tipografia “Bucovinei”, 
Bucureşti, 1936, p. 101. 

caracteristice perspectivei obiect(iv)-ontologice, pe care Kant se străduieşte din 
răsputeri să o exileze din Critică. 

O altă problemă o constituie posibilitatea de acces, de cunoaştere a intuitiilor 
de spaţiu şi timp, aşa cum o concepea Kant. În Estetică el spune: „Numesc pure (în 
sens transcendental) toate reprezentările în care nu se găseşte nimic care să aparțină 
senzatiei. Prin urmare, forma pură a intuitiilor sensibile în genere se va găsi a priori în 
simtire, în care tot diversul fenomenelor este intuit în anumite raporturi. Această forma 
pură a sensibilităţii se va numi şi ea intuiţie pură.” Iar în Logică, va preciza: „intuiţia 
pură conţine numai forma sub care ceva este intuit, iar conceptul pur numai forma 
unui obiect în genere.” Şi mai mult, „spaţiul şi timpul sunt reprezentate în ele a 
priori nu numai ca forme ale intuitiei sensibile, ci chiar ca intuifii (care contin un 
divers).’“* Este deschisă astfel posibilitatea ca spaţiul şi timpul să poată fi percepute în 
stare pură, fără amestec din partea materialului senzorial, pentru a putea furniza 
diversul omogen necesar judecăților sintetice a priori ale matematicii şi fizicii pure. 
La fel cum, această viziune ar permite şi fiintarea lor independente de suportul 
material, ca simple disponibilitati ale receptivitatii noastre. 

„A intui semnifică: a primi ceea ce se oferă. Intuitia pură se dă ea însăşi, în 
actul receptiv, ca ceva ce este susceptibil de a fi primit.” Dar acest fapt ar implica 
existenţa, sau posibilitatea de percepere/reprezentare a spaţiului şi timpului vid. Ceea 
ce vine în contradicţie cu cele susținute în continuare. Un spaţiu şi un timp vid nu pot 
exista deoarece nu s-ar mai putea susţine continuitatea permanentă a şi între 
fenomenele ce alcătuiesc lumea. Or, pe ideea de continuitate vor fi întemeiate în 
Analitică categoriile substanţei şi cauzalitatii. Şi chiar dacă am accepta existenţa unui 
spaţiu şi timp vid (variantă acceptabilă doar din perspectiva interpretării obiect(iv)- 
ontologice) percepţia lui ar fi imposibilă. 

În această problemă, putem reţine o interpretare bazată pe existenţa unei 
diferente dintre spațiul Esteticii şi cel al Analiticii. Astfel, spaţiul este logic anterior 
experienţei şi produs de sinteza intelectului dar contemplat apoi ca obiect, după ce a 
fost generat, el se va prezenta ca diferit. „Odată ce întregul a fost creat părțile sunt în 
el ca limitatii, dar în procesul aprehensiunii părţile sunt date ca determinând întregul. 
Argumentele Esteticii vor fi valabile pentru spaţiu după ce a fost generat; cele ale 
Analiticii se referă la natura sa aşa cum noi o construim.” Numai că această distincţie 
dacă pare valabilă la nivelul arhitectonicii cunoaşterii, de fapt ea nu se poate susţine 
din perspectiva concepţiei kantiene asupra cunoaşterii. Deoarece dacă există o sinteză 
care ar sta la baza producerii spaţiului, aşa cum cere 


4 I, Kant, Critica raţiunii pure, p. 72. 

Analitica, atunci apare problema, pe care el o omite, a naturii elementelor de la care o 
asemenea sinteză poate să înceapă. Pentru că sinteza fie trebuie să înceapă cu 
diversitatea senzorială, caz în care este precedată şi determinată de acest divers, fie 
trebuie să înceapă chiar cu lucrul pe care trebuie să îl producă, anume, spațiul, ceea ce 
ar veni în contradicție cu concepția Esteticii. Pentru că mintea umană nu este capabilă 
de intuiție intelectuală, sinteza oricărui obiect, nu poate fi făcută decât în spațiu şi timp 
(sau sub categorie, dar această variantă iese din discuţie deoarece în acest caz avem de 
a face cu intuiţia şi nu cu conceptul de spaţiu) şi ea va fi şi cea care va produce şi 
spaţiul şi timpul. Astfel că sinteza nu va putea produce spaţiul decât într-un singur caz, 
dacă este conformă condiţiilor simţurilor. Despre orice altă sinteză nu vom putea avea 
niciodată cunoaştere. 

În acelaşi timp, sinteza pe care el o presupune a sta la baza intuitiei spaţiului, 
nu se poate susţine atâta timp cât aceasta este complet izolată de realitate. „Fie spațiul 
este anterior din punct de vedere temporal diversităţii simţurilor — caz în care, el nu 
este determinat de niciun fel de sinteza;° fie spaţiul este determinat de o sinteză care 
începe anterior existenţei diversităţii simţurilor.” Fie spaţiul are o natură necesară ca 
dată, fie rămâne posibilitatea de a avea o natură contingentă ca derivată. Fie întregul 
spaţiului determină părțile — caz in care, nu există nicio sinteză care să înceapă cu 
părţile; fie părţile preced întregul, iar întregul este determinat de sinteza lor.”5! 

Aceste concepţii dihotomice sunt rezultatul atitudinii oscilante pe care a avut-o 
Kant, între cele două perspective: cea obiect(iv)-gnoseologica şi cea obiect(iv)- 
ontologică. Cei drept, supoziţiile celor două poziţii diferă extrem de putin, şi de aceea 
este posibil ca el să nu fi realizat că, de fapt, avem de a face cu două poziţii care 
implică nişte supozitii de bază contradictorii. Cele două perspective mai degrabă se 
aseamănă decât se deosebesc. Dacă una se poziţionează în interioritatea subiectului 
cunoscător abordând procesul cunoaşterii dintr-o viziune internalistă, cealaltă pleacă 
de a existenţa actului de cunoaştere ca relaţie între un subiect cunoscător şi un obiect 
de cunoscut. Una percepe cunoaşterea din interior din perspectiva actului cognitiv 
individual, cealaltă analizează procesul de cunoaştere statuându-şi cumva o poziţie 
privilegiată, din afară. Una pleacă de la „Eu gândesc” al subiectului şi vizează 
recuperarea referentialului, a obiectului actului de cunoaştere, cealaltă porneşte de la 
actul de cunoaştere şi încearcă să stabilească natura legăturii între subiectul şi obiectul 
gnoseologic. Perspectiva obiect(iv)-gnoseologica pleacă de la subiect spre obiect, iar 
cea obiect(iv)-ontologică dinspre obiect şi subiect spre relația dintre ei. Daca 
perspectivei obiect(iv)-gnoseologice i s-ar fi opus realismul naiv, care porneşte din 
sens invers, de la obiect spre subiectul cunoaşterii, opoziţia ar fi fost evidentă. Pe când 
în cazul nostru, diferenţele sunt mai degrabă graduale decât 

contradictorii. lar scala de măsură o constituie cea care are drept minim şi maxim 
gnoseologicul şi ontologicul. De aceea o anumită presupozitie empirică (sau 
ontologică) este considerată ilicită (sau cel puţin problematică) în cadrul primeia, pe 
când se încadrează perfect în criteriile celei de a doua. O formă a acestui tip de 
rationare o putem găsi astăzi sub numele de realism intern. Internalismul sau realismul 
intern ca şi metoda transcendentală pe care o preconiza Kant, vizează preconditiile 
pentru a gândi despre, a reprezenta, a se referi la etc. lar aceasta se realizează „nu 
cercetând semnificaţia acestor cuvinte sau fraze (cum ar face un lingvist, de exemplu) 
ci raționând a priori. Nu în vechiul sens «absolut» (atâta timp cât nu considerăm 
magica teorie a referintei ca fiind a priori greşită), ci examinând ce este rezonabil 
posibil asumând anumite premise generale sau făcând anumite presupuneri teoretice 
foarte largi. O asemenea procedură nu este nici «empirică» nici chiar «a priori» dar are 
elemente din ambele moduri de cercetare.” Marea problemă a metodei 
transcendentale vizată de Kant, cea pe care am numit-o obiect(iv)-gnoseologica, 
rămâne aceea că cercetarea preconditiilor ce fac posibilă cunoaşterea nu se poate 
realiza independent de orice presupunere empirică. 


4. INTELECT ŞI CATEGORIE 


Cunoaşterea existenţei unor limite ale cunoaşterii conține o contradicție. 
Căci dacă ştim ceva despre aceste limite, aceasta înseamnă că le-am depăşit 
G. W. F. Hegel 


Intenţia lui Kant a fost de a da o întemeiere absolută cunoaşterii ştiinţifice. 
Pentru aceasta el a plecat de la analiza modului nostru de cunoaştere. Universalitatea 
şi necesitatea strictă a legilor ştiinţei nu se pot întemeia pe experienţă care este 
schimbătoare, prin urmare ele nu îşi pot avea originea decât în celălalt participant în 
procesul cunoaşterii, omul. Dar tradiţional se consideră că o raportare la individ 
implică subiectivitatea. Cum poate fi depăşită această dilemă? Experienţa îmi este 
mereu străină şi imprevizibilă, deci numai dinspre subiect trebuie căutată soluția. Cum 
poate însă subiectivitatea umană să întemeieze experienţa? Numai dacă experienţa este 
reconsiderată şi nu mai există prin ea însăşi, ci numai prin individ, mai exact prin 
capacitatea sa organizatoare. Cu alte cuvinte nu mai există experienţă în absenţa 
individului, sau mai bine zis experienţa nu poate fi decât după chipul şi asemănarea 
omului. Obiectivul nu mai înseamnă opusul subiectivului, ci din contra, conform 
subiectivului, un subiectiv imanent, imuabil, specific naturii umane. Obiectivitatea va 
fi dată de structurile neschimbătoare ale subiectului cunoscător.” „Aceasta este 
celebra «revoluţie copernicană» a lui Immanuel 


° Hilary Putnam, op. cit., p. 16. 
3 v, Jules Vuillemin, L 'heritage kantiene et la révolution copernicienne, Paris, Vrin, 1969, pp. 106- 
107. 

Kant. Această analogie este extrem de fragilă, dacă avem în vedere faptul că revoluția 
astronomică a avut drept consecinţă tocmai detronarea pământului omului din poziția 
de centru în jurul căruia se învârte tot Universul, pe când revoluţia filosofică a 
determinat re-instaurarea omului ca pol central al cunoaşterii. Fapt care indreptateste 
mai degrabă numele de «contra-revolutie anticopernicană».”** 

Mai mult de atât, dacă analizăm prezentarea pe care o face Kant acestei 
„revoluţii”, se poate observa că lucrurile nu sunt deloc similare schimbării introduse în 
cosmologie de către Copernic. „Până acum se admitea că toată cunoaşterea noastră 
trebuie să se orienteze după obiecte (Gegenstände); [...] Să încercăm deci o data, daca 
n-am reuşi mai bine în problemele metafizice, presupunând că obiectele 
(Gegenstiinde)” trebuie să se orienteze după cunoaşterea noastră...” „Într-adevăr, 
intenţia lui Kant este să arate că, în perspectiva clasică, aristotelică, cunoaşterea se 
orientează după obiecte ca lucruri în sine, în vreme ce, în propria sa viziune 
(răsturnată), obiectele ca fenomene determinate, iar nu ca lucruri în sine, se orientează 
după cunoaşterea noastră, altfel spus după modul nostru de reprezentare.” 
(„reprezentarea noastră despre lucruri, aşa cum ne sunt date, nu se orientează după ele 
ca lucruri în sine, ci că aceste lucruri, ca fenomene, se orientează după modul nostru 
de reprezentare... yee „De aici urmează însă că nu se poate vorbi de o veritabilă 
răsturnare de perspectivă, deoarece în ambele viziuni, lucrurile în sine rămân «fixe» şi 
cunoaşterea se învârte în jurul lor, cu deosebirea că, în viziunea kantiană, noi nu le 
putem cunoaşte, deoarece între ele şi intelect se interpun obiectele empirice, ce 
constituie propriile noastre constructe.”°’ După cum se poate uşor observa, aceste 
considerații sunt adevărate doar dacă ne poziționăm în perspectiva obiect(iv)- 
ontologică, dar care nu reflectă intenţia originară a lui Kant. 

În acelaşi timp, versiunea kantiană a revoluţiei copernicane implică şi un al 
doilea înţeles inerent, chiar mai interesant, înţeles care evidenţiază o ambivalenta în 
atitudinea filosofului german fata de aceasta. Aceasta pentru că revoluţia copernicana 
kantiană este menită să rezolve o problemă umană născută de revoluţia lui Copernic. 
Acesta „îl lipsea pe om de poziţia sa centrală în cadrul universului fizic. Revoluţia 
copernicană a lui Kant îndepărtează consecinţele dureroase ale acestei deposedări. Ele 
demonstrează nu doar că amplasarea noastră în univers e irelevantă, ci şi că, într-un 
sens, se poate foarte bine spune că universul se învârteşte în jurul nostru, deoarece noi 
suntem cei care producem, cel puţin în parte, ordinea în care ne găsim. Noi suntem 
aceia care creăm cunoaşterea noastră despre el. Noi suntem descoperitorii, iar 
descoperirea este o artă creatoare. 55 


5 Bertrand Russell, Human Knowledge, its Scope and Limits, London, 1948, p. 9. 

° Tradus, după cum bine observă Calin Candiescu, in mod necorespunzător, în ediţia română prin 
lucruri. 

Di, Kant, Critica rațiunii pure, p. 33. 

°° Ibidem, p. 35. 

* Călin Candiescu, op. cit., p. 26. 

58 Karl Popper, Conjecturi şi infirmări, Editura TREI, 2001, p. 238. 

Astfel, revoluția copernicană a lui Kant reprezintă mai degrabă o 
contrarevolutie din moment ce centrează investigația filosofică pe subiectivitate, 
punând între paranteze, în ceea ce priveşte problema adevărului, relația dintre 
reprezentare şi lucru în sine. Doar privită din perspectiva reprezentării, revoluția 
kantiană constă în a pune problema adevărului nu între subiect şi obiect (lucru în sine), 
ci între subiect şi reprezentările lui.” Se poate observa astfel un dezechilibru între cele 
două demersuri „revoluţionare”. 

Din această perspectivă, demersul kantian nu poate fi considerat la acelaşi 
nivel cu nicio întreprindere de aceeaşi natură anterioară lui. Revoluția copernicană 
kantiană înseamnă că „orice cunoaştere nu e ontica, ci acolo unde o astfel de 
cunoaştere e dată, ea nu e posibilă decât printr-o cunoaştere ontologică.” Prin 
urmare, „Critica rațiunii pure nu este o teorie a cunoaşterii ontice (experienţei) ci a 
cunoaşterii ontologice.”! Acest fapt nu înseamnă că I. Kant a susţinut că o conştiinţă 
mărginită construieşte lumea reală, în sensul că deformează în închipuire o lume reală 
care ar fi preexistentă. Nu ştim, spune Kant, cum este lumea în sine, dar «pentru noi» 
ea este aşa. „Când spunem deci că simţurile ne reprezintă lucrurile așa cum apar, iar 
intelectul aşa cum sunt, expresia din urmă trebuie luată nu în sens transcendental, ci 
numai în sens empiric, anume cum trebuie reprezentate ca obiecte ale experienţei în 
inlantuirea universală a fenomenelor şi nu după ceea ce pot fi ele independent de 
relaţia cu experienţa posibilă şi prin urmare cu simţurile în genere, deci ca obiecte ale 
intelectului pur." Dacă transcendentul este un ontic dincolo de obiect, 
transcendentalul va constitui o ontologie. A cunoaște înseamnă înainte de toate a intui. 
Dar intuitiile singure nu pot da o cunoaştere, mai este nevoie şi de aportul intelectului. 
„Intuiţia finită, ca intuiție ce are nevoie să fie determinată este subordonată 
intelectului. Acesta din urmă nu numai că participă la finitudinea intuitiei ci ea se 
răsfrânge şi asupra lui însăşi, cu atât mai mult cu cât el este lipsit de caracterul 
nemijlocit al intuitiei finite.” Cu alte cuvinte, nici intuitiile fara concepte si nici 
conceptele fara intuitii nu pot da cunoaştere. ,,Intuitia şi conceptele constituie deci 
elementele întregii noastre cunoasteri, astfel că nici conceptele fără o intuiţie care să le 
corespundă într-un mod oarecare, nici intuiţia fără concepte nu pot da cunoastere.”™ 

Intuitia finită, pentru a fi o cunoaştere, are nevoie să-şi determine în mod 
constant obiectul. Dar ea este receptivitate pură, este pasivă, în concluzie are nevoie 
de spontaneitatea intelectului pentru a ajunge la cunoaştere. Iar intuiţia 


®©’ v, Alain Renaut, Kant aujourd’hui, Aubier, Paris, 1997, cap. L’interogation transcendantale, pp. 68- 
72. 

© M. Heidegger, op. cit., p. 73. 

6l Ibidem, p. 77. 

“1. Kant, Critica rațiunii pure, p. 253. 

& M. Heidegger, op. cit., p. 90. 

SL. Kant, op. cit., p. 95. 

finită, în măsura în care necesită să fie determinată, este ordonată de intelect. 
„Gândirea nu există doar lângă şi «în plus» fata de intuiţie, ea va fi, prin structura sa 
internă, cea pe care intuiţia în primul rând şi constant se sprijina.”© Iar această 
conlucrare este posibilă datorită afinitatii dintre ele, care permite reunirea lor, afinitate 
dată de faptul că amândouă se sprijină pe reprezentare în general. „Reprezentarea are 
aici în primul rând sensul larg şi formal după care ceva indică, anunţă, prezintă un 
altceva.”™ Ceea ce înseamnă că înţeleasă ca percepție obiectivă, cunoaşterea este un 
act de reprezentare. Dar dacă obiectele, respectiv fenomenele sunt reprezentări 
obiective (adică cunoştinţe) şi, în acelaşi timp, şi produse ale subiectului, cum mai este 
posibilă distincţia dintre reprezentare şi ceea ce este reprezentat? „Raționamentul 
kantian implică frecvent această distincție (i. e. relația în care stă reprezentarea cu ceea 
ce este reprezentat) şi totuşi vorbeşte şi argumentează constant de parcă aceasta ar fi 
inexistentă.” Iar această ambiguitate, are la bază aceeaşi oscilație a gândirii kantiene 
între cele două perspective, pe care le consideră, de fapt identice. 

Un alt punct sensibil al teoriei kantiene, după cum am văzut, îl constituie 
relaţia dintre intelect şi intuiție. „Conceptele pure ale intelectului sunt, în comparaţie 
cu intuitiile empirice (ba chiar, în genere, cu cele sensibile), cu totul eterogene şi nu 
pot fi niciodată găsite în vreo intuiție. Cum este deci posibilă subsumțiunea acestor 
intuitii sub aceste concepte şi, prin urmare, aplicarea categoriei la fenomene”?% Este 
nevoie de un al treilea termen care să fie omogen pe de o parte cu categoria, pe de altă 
parte cu fenomenul care să facă posibilă aplicarea celui dintâi la cel din urmă, iar acest 
termen mediu va fi schema transcendentală. lar ea nu este imagine ci „schema nu este 
totdeauna decât un produs al imaginaţiei, dar întrucât sinteza celei din urmă n-are ca 
scop intuiţia particulară, ci numai unitatea în determinarea sensibilităţii." Prin 
urmare cea de a treia facultate fundamentală prin care este posibilă cunoaşterea este 
imaginaţia. „Imaginaţia este facultatea de a ne reprezenta în intuiție un obiect în 
absenţa lui.” 

Numai că şi aici se observă o oscilație a gândului lui Kant. Atât în debutul cât 
şi în finalul Criticii sale, el spune explicit că, „cunoaşterea noastră provine din două 
izvoare fundamentale””!, intuiţia şi intelectul, şi că determină împărţirea cercetării 
transcendentale în Estetica transcendentală şi în Logica transcendentală. Dar aceasta 
înseamnă, după expresia lui M. Heidegger, că „imaginaţia transcendentală este fără 
patrie.” Dar în cap. §14 Trecerea la deductia transcendentală a categoriilor, el 
spune „Sunt trei izvoare originare (capacităţi sau facultăţi ale sufletului) care conţin 
condiţiile posibilităţii oricărei cunoaşteri şi care, la rândul lor, nu pot fi derivate din 
nicio altă facultate a simţirii, anume: simțul, imaginația şi aperceptia.””* 


© Ibidem, pp. 83-84. 

° Ibidem, p. 84. 

SN. Kemp Smith, op. cit., p. VII. 

S 1. Kant, Critica raţiunii pure, p. 169. 
“9 Ibidem, p. 171. 

7 Ibidem, p. 146. 

7! Ibidem, p. 95. 

7? Martin Heidegger, op. cit., p. 194. 

7 I, Kant, Critica raţiunii pure, p. 124. 

Iar aceasta, se poate uşor observa, se datorează abordării transcendentale care 
înlocuieşte relația clasică dintre obiectul empiric (cel care constituie obiectul 
cunoaşterii, deoarece lucrul în sine este incognoscibil) ca manifestare a lucrului în sine 
şi subiectul cunoscător, cu cea dintre obiectul empiric ca produs al senzatiilor şi 
formelor apriorice şi subiect. Astfel obiectul cunoaşterii (obiectul empiric) nu „există” 
exterior subiectului urmând a fi cunoscut, prin intermediul celor două forme de 
cunoaştere specifice acestuia, sensibilitatea şi intelectul, ci se formează în intuiţie cu 
aportul intelectului. Cu alte cuvinte, problema spinoasă a paradigmei clasice a 
cunoaşterii care este raportul dintre subiect şi obiect, sau cum cunoaşte subiectul cu 
instrumente cognitive, obiectul material, se mută în interiorul subiectului, afectând 
relaţia dintre cele două forme eterogene de cunoaştere, sensibilitatea şi intelectul. De 
unde şi necesitatea găsirii intermediarului dintre cele două facultăţi, imaginația. 

Soluţia pe care o propune Heidegger este că „originea intuitiei şi gândirii pure, 
ca facultăţi transcendentale, rezidă în imaginaţia transcendentală ca facultate,” fără a 
însemna că intuiţia şi intelectul ar fi un produs al imaginaţiei, ci din contra „structura 
acestor facultăţi se înrădăcinează în structura imaginaţiei transcendentale de aşa 
manieră încât cea din urmă nu ajunge ea însăşi să «imagineze» ceva decât prin 
unitatea sa structurală cu primele două.” 

Nu considerăm că această soluţie rezolvă toate problemele, deoarece nu 
reuşeşte să fundeze într-adevăr orizontul obiectivitatii care „face posibilă orice 
distincție între adevărul ontic şi aparenţa ontică”. Aceasta deoarece spaţiul şi timpul 
sunt determinate in mod negativ. „Spaţiul şi timpul pure sunt «ceva» (quelque chose), 
dar ele nu sunt «obiecte».””” Dar in Dialectică el va spune: „spaţiul însuşi nu este 
nimic altceva decât reprezentare”, şi atunci, dacă şi orice cunoaştere este 
reprezentare, cum mai avem posibilitatea de a deosebi între ele? Această distincție, aşa 
cum am văzut, nu se poate susține din perspectiva obiect(iv)-gnoseologică, fiind 
necesară acceptarea postulatului existenței lucrului în sine şi a afectării sensibilităţii în 
alt mod decât o fac reprezentările pur imaginare. 

În schimb, perspectiva heideggeriană are avantajul de a explica legătura dintre 
intuiție şi intelect şi de a lumina din direcția intenţiei lui Kant procesul de instaurare a 
fundamentelor cunoaşterii. Prin perspectiva imaginaţiei transcendentale ca rădăcină a 
sensibilităţii şi intelectului,” „regresiunea instauratoare a fundamentului se deplasează 
în dimensiunea «posibilului», în dimensiunea a ceea ce face posibil. De 


™ Martin Heidegger, op. cit., pp. 196-197. 

75 Ibidem, p. 202. 

791. Kant, op. cit., p. 332. 

unde rezultă că imaginaţia transcendentală aşa cum a fost cunoscută până în prezent se 
transformă în final în «posibilități» mai originale astfel încât acelaşi nume de 
«imaginaţie» devine în mod fatal inadecvat.””® 

Această interpretare deschide o perspectivă nouă în cadrul Criticii. O 
interpretare mult apropiată de modul în care se construiesc astăzi teoriile ştiinţifice. 
Astăzi pe baza cunoştinţelor din domeniu se construiesc teorii matematice care tintesc 
să explice Universul şi materia. Aceste teorii sunt construite, inițial independent de 
experiență. După crearea teoriei, urmează imaginarea experimentelor care să o 
verifice. La Kant „cunoaşterea matematică este o cunoaştere din construirea 
conceptelor. Dar a construi un concept înseamnă a prezenta a priori intuiţia care îi 
corespunde. Pentru construirea unui concept se cere deci o intuiţie nonempiricd...””” 
După cum se ştie nucleul dur al teoriilor fizice din ziua de azi este format de corpul 
matematic. Iar la baza acestei construcţii va sta imaginaţia. „Astfel, eu construiesc un 
triunghi, în timp ce prezint obiectul corespunzător acestui concept fie prin simpla 
imaginaţie în intuiţia pură, fie după imaginaţie şi pe hârtie în intuiţia empirică, în 
ambele cazuri însă cu totul a priori, fără a-i împrumuta modelul din vreo experienţă 
oarecare.”* Tar această construcție a conceptului (a unei reprezentări generale), va 
exprima „în reprezentare valabilitatea generală pentru toate intuitiile posibile care 
aparţin aceluiaşi concept.”*’ Dacă ţinem cont de faptul că oricum ceea ce îmi 
reprezint este în concepţia kantiană, lucrul pentru mine adică fenomenul, şi nu lucrul 
în sine, adică aşa cum este el, putem renunţa la cerința reprezentabilitatii oricărui 
obiect de cunoscut. Aceasta cu atât mai mult cu cât am văzut la ce probleme ne 
conduce concepţia kantiană a cunoaşterii ca reprezentare (perceptivă). În acest caz, 
rădăcina comună a intelectului, imaginaţia, permite depăşirea cadrelor reprezentării 
datului prezent, în particular, a reprezentării în general pentru adevărul ontic posibil. 
Fapt ce va permite o reevaluare a rolului şi statutului Ideilor în cunoaştere. Dar pentru 
aceasta este nevoie, după cum am precizat, de o deschidere a teoriei kantiene a 
procesului cognitiv, care să înmoaie radicalitatea demersului său deconstructiv de la 
reducerea cunoaşterii la cea perceptivă şi reprezentabilă, la cea posibilă din 
perspectiva structurilor umane de cunoaştere. „Fundamentele Dialecticii se găsesc din 
această privință în Estetică şi în Analitică: consecinţele directe ale concepţiei 
finitudinii umane ca radicală, teoria sensibilităţii (în virtutea căreia conceptele, fără 
intuitii care să le corespundă, rămân vide), deductia transcendentală (care arată că 
categoriile sunt categorii ale experienţei şi numai ale experienţei) şi doctrina 
schematismului (care stabileşte în realitate a doua oară că, fără intuitii, conceptele sunt 
vide, pentru că rămân vide de sens, deci inaplicabile la vreun obiect) compun aici 
fundamentul părţii într-adevăr critice (deconstructive) ale edificiului kantian.”* 


78 Ibidem, p. 198. 

Aceasta nu ar însemna să i se acorde omului, obligatoriu, capacitatea de a 
cunoaşte totul, ci doar de a nu îi refuza a priori acest Ideal, deşi poate rămâne pentru 
totdeauna un Ideal. Caracteristica Idealului este de a fi posibil în ordinea raţiunii şi 
speranţei, adică de a putea fi conceput, ori Kant tocmai aceasta vrea să demonstreze, 
în demersul său deconstructiv, că şi din punctul de vedere al posibilităţii logice acest 
Ideal este imposibil. „Este o dată esenţială a fiinţei noastre de a nu cunoaşte totul. 
Dacă am ajunge la o deplină şi integrală cunoaştere a lumii, inteligenţa nu ar mai avea 
rațiune să existe ci s-ar găsi în aceeaşi situație ca şi cum ar fi ştearsă de orice 
impresiune.”*? Dar aceasta nu înseamnă absolut deloc reducerea cunoaşterii la 
cunoaşterea a ceea ce poate fi reprezentat în imaginaţie şi cu atât mai puţin la ceea ce 
poate fi perceput. De aceea, în cele ce urmează, vom încerca să vedem dacă 
criticismul permite o interpretare mai puţin rigidă a Ideilor raţiunii. 


5. RAȚIUNE ŞI IDEE 


Triumful suprem al raţiunii este de a-şi putea 
pune la îndoială propria ei validitate 
Miguel de Unamuno 


Pentru Kant, „orice cunoaştere a noastră” începe cu simţurile, „înaintează de 
aici spre intelect şi sfârşeşte cu rațiunea deasupra căreia nu se găseşte în noi nimic mai 
înalt pentru a prelucra materia intuiției şi a o aduce sub cea mai înaltă unitate a 
gandirii.”** Adică raţiunea, in procesul cunoaşterii, vine cu anumite elemente proprii, 
mai degrabă tendinţe specifice, a priori, originale, pentru a completa opera de 
organizare a cunoştinţelor noastre, operă ce este începută de sensibilitate şi intelect. 
Aceste directive, mai degrabă regulative decât constitutive ale raţiunii, au o structură 
cu totul diferită de cea a categoriilor şi, cu atât mai mult, a formelor intuitiei. De 
aceea, pentru a le deosebi, Kant le numeşte Idei. „Forma rationamentelor, dacă o 
aplicăm la unitatea sintetică a intuitiilor după regula categoriilor, va conţine originea 
unor concepte particulare a priori, pe care le putem numi concepte pure ale raţiunii 
sau Idei transcendentale şi care vor determina după principii folosirea intelectului în 
ansamblul întregii experienţe.” 

Cu ajutorul acestor Idei, spiritul nostru caută să desăvârşească opera de 
unificare a cunoştinţelor noastre. „Rațiunea vrea să înfăptuiască sistematizarea 
cunoaşterii, adică inlantuirea ei într-un principiu.” Cu toate că ele ar vrea să găsească 
material sensibil adecvat lor în lumea înconjurătoare, totuşi, din cauza naturii lor 
specifice nu reuşesc să se adapteze lumii experienţei. Ideile transcendentale nu au 
nicicând o întrebuințare 


% Anton Dumitriu, Valoarea metafizică a raţiunii, Editura Grinta, 2001, p. 22. 
* 1. Kant, Critica rațiunii pure, p. 275. 
% Ibidem, p. 287. 

constitutivă, aşa încât prin ele să fie date concepte de anumite obiecte. În schimb însă 
ele au o întrebuințare regulatoare excelentă şi neapărat necesară şi servesc, totuşi, la a 
procura regulilor intelectului cea mai mare unitate, pe lângă cea mai mare întindere. 
De aceea valoarea lor se va reduce întotdeauna la cea a unor norme regulative. „Toate 
cunoştinţele pure ale intelectului au drept caracteristică faptul că înfăţişează 
conceptele lor în experienţă şi-şi verifică principiile prin ea. Dimpotrivă, cunoştinţele 
transcendentale ale rațiunii nu-şi prezintă ideile în experienţă şi nici nu pot găsi în ea o 
confirmare sau o contrazicere a principiilor lor.” 

Această concepție, generează o situație destul de ambiguă şi în ceea ce priveşte 
verificarea conceptelor intelectului în experienţă. În ce măsură experienţa va putea 
contrazice legitatea acestor concepte dacă ea este posibilă numai datorită lor, adică ele 
sunt cele care fac posibilă, structurează experienţa. În definitiv, aceste idei regulative 
ale raţiunii noastre urmăresc ca din întreaga experiență să se alcătuiască o unitate 
închegată, armonioasă, desăvârşită, care să totalizeze nesfârşitul şir al fenomenelor, cu 
un cuvânt vor să realizeze unitatea definitivă, ceea ce este tot una, în viziunea lui Kant, 
cu cea absolută şi necondiționată. Dar tot potrivit Criticii, faptul că lumea experienţei 
noastre este orânduită în formele infinite ale sensibilităţii, spaţiul şi timpul, şi în cele 
ale conceptelor raţiunii, universal infinite, nu va putea forma o totalitate, fapt ce 
determină intangibilitatea acestor Idei ce sfârşesc prin a fi deziderate. „Conceptele 
rațiunii se raportează la totalitatea experienţei, adică la unitatea colectivă a întregii 
experienţe posibile, si de aceea trec de orice experienţă dată şi devin transcendente.”*” 
Realizarea unei totalitati, prin sinteză succesivă, implică cu necesitate un proces finit 
şi prin urmare, o realitate infinită, aşa cum ni se prezintă cea a experienţei, nu va putea 
fi niciodată totalizată. Care este atunci justificarea Ideilor în cadrul unui sistem al 
cunoaşterii ce se doreşte a fi atât de riguros? Singura variantă plauzibilă ar fi că ele 
răspund unor necesităţi metafizice intime „atotdistrugătorului” oricărei speculaţii 
metafizice. 

Dacă analizăm modul de justificare al Ideilor şi specificul fiecăreia dintre ele 
se observă că obiectul lor este acelaşi ca al tuturor metafizicilor speculative. „Kant, 
după ce a făcut tot ce i-a stat în putere să submineze orice metafizică speculativă, se 
declara astfel pe altă cale deplin satisfăcut de câteva din ideile (pe care le credea 
necesare şi general valabile în felul lor), ale teologiei rationale. Aspiratiile metafizice 
ale lui Kant se împotmoleau într-o teologie «etică» de idei conformiste. Acelaşi 
respect fata de corpurile spirituale constituite care-l făcea să creadă că ştiinţa 
newtoniană este, omeneşte vorbind ceva intangibil, îl îndruma spre recunoaşterea 
intangibilitatii unor idei teologice curente.”**® 

Originea acestor Idei poate fi găsită în lupta continuă pe care a dus-o Kant 
împotriva teologiei rationale, adică în demersul său de deconstructie a oricărei 


51. Kant, op. cit., p. 130. 
57 Ibidem, p. 129. 
88 Lucian Blaga, „Despre conştiinţa filosofică”, în Opere, 8, Editura Minerva, Bucuresti, 1983, p. 77. 

metafizici. Critica argumentului ontologic, pus în evidenţă înaintea sa de teologia 
rațională, îi va permite să facă o diferenţiere între folosirea logică de folosirea reală a 
rațiunii, astfel încât să o condamne pe cea din urmă ca creatoare de aparente 
transcendentale, şi mai ales să afirme ireductibila «diferenţă ontologică» între concept 
şi existență. Pentru a înainta „împotriva oricărei tentaţii a vreunei «filosofii a 
identităţii», Kant sprijină, pe această introducere a Dialecticii deconstructia sa 
metafizică: pentru că argumentul ontologic este, în trecerea de la folosirea logică la 
folosirea reală a raţiunii, mecanismul care face să se nască iluzia transcendentală în 
general (şi nu numai teologică), ea este o critică generalizată a argumentului ontologic 
care poartă în integralitatea sa deconstructia kantiană despartind ceea ce întreaga 
metafizică reuneşte sau confundă, cunoaşterea conceptului şi fiinţa (existenţa) — sau, 
dacă se preferă: rationalul şi realul.” Numai că, la fel ca şi Hume înaintea lui care 
pleacă de la aceeaşi critică a argumentului ontologic, Kant o extinde la lumea în 
totalitatea ei. Din moment ce cunoştinţele noastre sunt limitate la fenomene izolate, 
transpunerea acestora la totalitatea lumii este opera unui act arbitrar de conştiinţă. 
Astfel, respingerea fiinţei necesare a teologiei raționale se generalizează la orice formă 
pe care o poate lua inconditionatul, Dumnezeu, suflet, lume; ea abătându-se prin 
urmare şi asupra psihologiei şi cosmologiei raţionale.” (Pentru a nu complica extrem 
de mult analiza (având în vedere faptul că diferenţele dintre cele trei clase de Idei sunt 
suficient de mari pentru a impune o analiză diferențiată) în prezentul articol vom avea 
în vedere doar Ideea cosmologică, cea care vizează lumea, lăsând celelalte două de 
Idei pentru o cercetare ulterioară.) 

Cu toate acestea, se pare că I. Kant recunoaşte realitatea raţiunii ca o putere 
distinctă de intelect, sau cel puţin nereductibilă la intelect, şi o priveşte ca legitimând 
ridicarea problemelor, trecând dincolo de întrebările parţiale ale ştiinţelor. El refuză să 
permită criticii sale severe o condamnare fără drept de apel a competenţei rațiunii în 
folosirea ei teoretică, care ar avea drept rezultat negarea oricărei realităţi domeniului 
suprasensibil asupra căruia ea caută să se întindă. Aceste două puncte servesc la a 
atrage atenţia asupra faptului — unul extrem de important ce vizează concepţia lui Kant 
despre om —, că el credea în rațiune şi recunostea ca incontestabilă preocuparea 
noastră umană pentru completitudine şi totalitate în experienţa noastră. El nu reduce 
rațiunea la dimensiunile disciplinelor naturale şi istorice, fapt pe care atât de puţin 
cititele secţiuni ca Disciplina, Canonul 


* Alain Renaut, op. cit, pp. 139-140. 

* Numai că raţionamentul deconstructivist trebuie privit sub rezerva generalitatii sale in aplicarea sa la 
cele trei Idei. Forţa cu care se impune este evident diferită pe fiecare dintre ele. În fond, el poate nega 
nemurirea sufletului, cum o face şi raţionamentul ştiinţific, dar nu existenţa acestuia. Iar în ceea ce 
priveşte Ideea cosmologică, aici el are cea mai slabă pertinenţă. Într-adevăr, întreaga sa forță se observa 
în ceea ce priveşte Ideea teologică. De aceea, într-o anumită privinţă, mutarea sa de la Ideea teologică la 
cea cosmologică este ilicita. 

şi Arhitectura Ratiunii Pure îl arată cu claritate. El nu a încetat să sublinieze 
inevitabilitatea cu care Ideile rațiunii apar chiar dacă, din perspectiva sa, nu ştim ce 
putem face cu ele dar, în acelaşi timp, noi nu am putea renunţa cu totul la ele. 

Acest fapt ne indreptateste să credem, în lumina evoluţiei cunoaşterii 
ştiinţifice, că doctrina kantiană poate primi o interpretare mai puţin rigidă, care să nu o 
facă incompatibilă cu ideea evoluţiei ştiinţelor în general, cu stadiul actual de 
dezvoltare al lor în particular. Şi aceasta este posibil dacă acceptăm sensurile distincte 
ale experienţei, care există în cadrul sistemului criticii, fapt care permite o interpretare 
o Ideilor prin prisma căreia rolul lor în dezvoltarea cunoaşterii să nu mai poată fi 
negat, ci din contra, să devină idei propulsoare pentru evoluţia ştiinţei. Iar acest fapt 
este posibil dacă în Critică se găsesc elemente care să permită depăşirea limitărilor 
metodei transcendentale pure. Considerăm că această monumentală operă conţine, fără 
a forţa deloc interpretarea, toate premisele necesare unui asemenea demers. Suficiente 
locuri din Critică demonstrează faptul că modul în care a gândit autorul ei a depăşit de 
destule ori cadrul, cel impus de metoda transcendentală pură, în care a declarat că îşi 
desfăşoară demersul. 


6. EXPERIENȚA POSIBILĂ ŞI POSIBILITATEA EXPERIENȚEI 


Omul nu poate găsi ceea ce caută, s-a învăţat 
să se mulțumească cu ceea ce poate găsi 
Gr. C. Moisil 


Efectele prezenţei simultane a celor două perspective gnoseologice, în cadrul 
Criticii rațiunii pure, se manifestă cel mai puternic în concepţia sa asupra experienţei, 
mai exact asupra experienţei posibile (mai ales dacă avem în vedere faptul că însuşi 
scopul metodei transcendentale este acela de a analiza condiţiile posibilităţii 
cunoaşterii şi implicit ale posibilităţii experienţei). În cazul acesteia trebuie să facem o 
distincție extrem de importantă, asupra căreia Kant nu pare a insista în mod deosebit. 
Este vorba despre deosebirea dintre experiența posibilă, cea pe care am putea-o numi 
posibilitatea reală a experienţei, experienţa care poate fi efectiv realizată în 
sensibilitate şi posibilitatea experienţei (în genere), cea pe care am putea-o numi 
posibilitatea transcendentală (nu transcendentă) a experienţei.” Kant însuşi pare a nu 
face întotdeauna această deosebire, deşi raţionamentul său implică deseori această 
distincție şi chiar foloseşte diferențiat pe parcursul expunerii cele două sintagme. 
Astfel, atunci când vorbeşte de conceptele 


° De fapt s-ar putea face o triplă distincţie: posibilitatea experienţei în genere, posibilitatea experienţei şi 
experiența posibilă, unde prima ar desemna noul sens al experienţei introdus de „revoluţia 


copernicană”, aceea că experienţa nu există independent de subiectul cunoscător, în afara lui, aşa cum 
se credea până la el, ci ea este „diversul sensibil dat în intuiţie şi unit sub categorii.” Pentru scopul 

intelectului el le raportează la experienţa posibilă. „Nouă nu ne este posibilă nicio 
cunoştinţă a priori decât exclusiv aceea despre obiectele experienţei posibile.” 
Aceasta deoarece „categoriile nu ne procură cu ajutorul intuitiei cunoştinţe despre 
obiecte decât numai prin aplicarea lor posibilă la intuiţia empirică, adică ele nu 
servesc decât la posibilitatea cunoaşterii empirice”! În schimb când vorbeşte de 
principiile intelectului, el le raportează la posibilitatea experienţei care „dă tuturor 
cunoştinţelor a priori valabilitate obiectivă,”” aceasta deoarece „nu sunt întemeiate pe 
cunoştinţe mai înalte şi mai generale” ele fiind „izvoarele subiective ale posibilității 
unei cunoaşteri a obiectului în genere.” 

Cum se justifică acest fapt. Pentru a demonstra posibilitatea cunoaşterii, nu 
este suficient să se arate modul în care conceptele intelectului se aplică la obiectele 
experienţei, ci şi de ce toate obiectele trebuie să se supună acestor reguli, ca obiecte 
ale oricărei experienţe posibile. „Pentru ca o cunoştinţă să poată avea realitate 
obiectivă, adică să se raporteze la un obiect şi să găsească în el semnificaţie şi sens, 
obiectul trebuie să poată fi dat într-un mod oarecare. Fără aceasta, conceptele sunt 
goale şi am gândi într-adevăr cu ajutorul lor, dar în realitate prin această gândire nu 
am cunoaşte nimic, ci ne-am „juca” numai cu reprezentări. A da un obiect, care la 
rându-i să nu fie numai mediat gândit, ci reprezentat imediat în intuiţie, nu înseamnă 
altceva decât a raporta reprezentarea lui la experiență (fie aceasta reală sau numai 
posibila).”°* Această posibilitate a conceptelor pure, de a se aplica fenomenelor, este 
garantată tot de către intelect, şi anume, de către principiile acestuia. „Dacă există în 
genere undeva principii, trebuie să fie atribuite exclusiv intelectului pur, care nu este 
numai facultatea regulilor cu privire la ceea ce se întâmplă, ci este însuşi izvorul 
principiilor prin care totul (ce ni se poate prezenta ca obiect) este supus în mod 
necesar regulilor, pentru că fără astfel de reguli fenomenelor nu li s-ar putea atribui 
nicicând cunoaşterea unui obiect care le corespunde.” Cu alte cuvine, prerogativele 
intelectului de a-şi extinde aplicarea conceptelor la fenomene, ca obiecte ale 
experienţei posibile, stă în aceea că, el este cel care conţine şi principiile posibilității 
experienței în genere. „Fiindcă experienţa, ca sinteză empirică, este deci în 
posibilitatea ei unicul mod de cunoaştere, care dă oricărei alte sinteze realitate, 
aceasta, ca cunoştinţă a priori, are adevăr (acord cu obiectul), numai cu condiţia de a 
nu conţine nimic mai mult decât este necesar unităţii sintetice a experienţei în genere. 
Ga) 

În felul acesta judecatile sintetice sunt posibile a priori când raportăm 
condiţiile formale ale intuitiei a priori, sinteza imaginaţiei şi unitatea ei necesară 


I, Kant, Critica raţiunii pure, pp. 158-159. 
” Ibidem, p. 142. 
” Ibidem, p. 183. 
” Ibidem, p. 179. 
” Ibidem, p. 183. 
” Ibidem, p. 185. 

într-o aperceptie transcendentală la o cunoaştere empirică posibilă în genere, şi zicem: 
condiţiile posibilităţii experienței în genere sunt în acelaşi timp condiţii ale 
posibilității obiectelor experienţei şi de aceea au valabilitate obiectivă într-o judecată 
sintetică a priori.” 

Această cerință este justificată de faptul că, aceste categorii ale intelectului nu 
trebuie să aibă numai o semnificaţie logică „şi pentru ca să nu exprime numai analitic 
forma gândirii, ci pentru ca să se raporteze la lucruri şi la posibilitatea, realitatea şi 
necesitatea lor, ele trebuie să se aplice la experienţa posibilă şi la unitatea ei sintetică, 
în care, numai, sunt date obiectele cunoaşterii.” Kant restrânge sensul posibilităţii 
experienței (în genere) la faptul că spaţiul şi timpul sunt condiţii (forme) ale 
fenomenelor, care doar astfel pot fi date în experienţă (se constituie în experienţă). 
„Prin urmare, cu toate că in judecatile sintetice cunoaştem a priori despre spaţiu in 
genere sau despre figurile pe care imaginaţia productivă le desenează în el, aşa încât, 
de fapt, nu avem nevoie pentru aceasta de nici o experienţă, totuşi această cunoştinţă 
nu ar fi nimic, ci ne-ar ocupa numai ca o simplă himeră, dacă nu s-ar considera spaţiul 
ca condiţia fenomenelor care constituie materia experienţei externe; de aceea, aceste 
judecăţi sintetice pure se raportează, deşi numai mediat, la o experienţă posibilă sau 
mai curând la posibilitatea însăşi a acestei experienţe, şi îşi bazează numai pe aceasta 
valabilitatea obiectivă a sintezei lor.” Dar acest fapt nu limitează cunoaşterea noastră 
la percepţia efectivă, nici ca mărime, deoarece spaţiul este reprezentat ca o mărime 
infinită dată, deci eu nu am cum să limitez a priori un obiect în spaţiu, când mă refer 
doar la posibilitatea lui, ca fenomen, deci dat în intuiţia de spaţiu; nici ca percepție 
reală, deci care ar tine de calitățile simtirii noastre, „căci atunci existenţa lucrului este 
legată cu percepțiile noastre într-o experienţă posibilă şi, urmând firul conducător al 
acelor analogii, putem ajunge, plecând de la percepţia noastră reală, la lucru în seria 
perceptiilor posibile. Astfel, cunoaştem prin percepţia atragerii piliturii de fier 
existența unei materii magnetice care străbate toate corpurile, deşi o percepţie 
nemijlocită a acestei materii ne este imposibilă din cauza constituţiei organelor 
noastre. (...) dar grosolănia simţurilor noastre nu priveşte câtuşi de puţin forma 
experienţei posibile în genere.” lar această posibilitate de cunoaştere (indirectă, 
nesensibilă) nu este cu putinţă decât în virtutea acestor principii ale intelectului. 

Cunoaşterea sintetică nu poate avea deci valabilitate şi fundament, în lipsa unui 
principiu, care să-i confere universalitate. „Principiul suprem al tuturor judecăților 
sintetice este deci: orice obiect este supus condiţiilor necesare ale unităţii sintetice a 


diversului intuitiei într-o experienţă posibilă.” "° Dacă analizăm 


°° Ibidem, p. 184. 
” Ibidem, p. 223. 
” Ibidem, p. 184. 
” Ibidem, p. 227. 
'% Ibidem, p. 184. 

cu atenţie această frază, ne dăm seama că de fapt ea este un principiu postulat şi 
întreaga Critică se bazează pe el fără ca acesta să fie de fapt argumentat în vreun fel. 
Pentru ca actul cunoaşterii să fie posibil, în forma pe care o doreşte Kant, trebuie 
acceptat acest principiu, care este formulat exact în forma oricărui principiu al raţiunii. 
Pentru ca obiectele cunoaşterii empirice să poată fi în acest mod aprehendate, este 
necesară acceptarea acestui principiu, prin care orice obiect al cunoaşterii trebuie să 
fie supus condițiilor necesare ale unităţii sintetice a diversului intuitiei într-o 
experiență posibilă. Dar ajungerea la acest principiu nu se poate face decât în 
modalitatea rațiunii care „caută în folosirea ei logică, condiţia generală a judecății 
ei.”'°! Şi ce este oare acest principiu, decât totalitatea condiţiilor care fac posibile 
judecatile sintetice. „Numai aceste principii dau deci conceptul care conţine condiţia şi 
oarecum exponentul unei reguli în genere, iar experienţa dă cazul care este supus 
regulii.”!% De aceea ce trebuie să observăm este că o dată cu tema principiilor noi 
intrăm de acum pe domeniul rațiunii: „distingem rațiunea de intelect, numind-o 
facultate a principiilor.” 

In această privință Kant doreşte să fie foarte clar, deosebind conceptele raţiunii 
de cele ale intelectului, precum şi principiile celei dintâi de ale celui din urmă prin 
folosirea pe care o pot avea. Astfel, „folosirea obiectivă a conceptelor pure ale raţiunii 
este totdeauna transcendenta, pe când aceea a conceptelor pure ale intelectului trebuie 
să fie, după natura ei, totdeauna imanentă, fiindcă se mărgineşte numai la experienţa 
posibilă.” "° La fel cum, principiile fundamentale ale rațiunii vor fi față de toate 
fenomenele transcendente, distingându-se „deci cu totul de toate principiile 
intelectului (a căror folosire este total imanentă, pentru că nu au altă temă decât 
posibilitatea experienţei).”'% Numai că o analiză a acestor principii ale intelectului, 
evidențiază o ambiguitate în utilizarea celor două noțiuni, de experiență posibilă şi 
posibilitatea experienței. Astfel primele două, anume cele matematice nu se referă la 
posibilitatea experienței, ci la experiența posibilă. În cadrul celor dinamice, sensurile 
celor două concepte se amestecă extrem de mult, deoarece, deşi vorbeşte de 
posibilitatea experienței, Kant face în permanență referire la percepție. Astfel 
Analogiile experienței debutează cu afirmația: „experiența este o cunoaştere empirică, 
adică o cunoaştere care determină un obiect prin percepţii.”!%, iar în Postulatele 
gândirii empirice în genere, ni se spune, „cunoaşterea noastră despre existența 
lucrurilor se întinde deci până acolo, unde ajunge percepția şi ceea ce depinde de ea 
după legi empirice.” Se pare că 


°! Ibidem, p. 280. 
% Ibidem, p. 185. 
% Ibidem, p. 276. 
% Ibidem. 

% Ibidem, p. 280. 
% Ibidem, p. 197. 
% Ibidem, p. 227. 

M. Evellin are dreptate când zice că filosofia lui Kant, „ataşată mai ales punctului de 
vedere ştiinţific, este, mai mult decât oricare alta, filosofia reprezentării şi sensibilului. 
Nimic nu este pentru ea ca ceea ce relevă experienţa, garanţie unică a certitudinii. Ea 
refuză valoarea obiectivă oricărei alte experienţe decât cea a simţurilor. În acest punct 
de vedere şi pe acest teren Kant ni se pare mai departe de adevăr şi mai puţin interior 
decât acei filosofi englezi contemporani a căror analiză de-a dreptul psihologică 
contrastează cu filosofia, limitată la bază şi încremenită în formulele sale, de marele 
critic german.”!% Numai că o asemenea acceptiune asupra cunoaşterii obiective, nu 
poate decât să oculteze procesul real care stă în spatele demersului de cunoaştere în 
general, şi a celui ştiinţific în particular. 

După cum se observă, există trei variante: sau aceste principii ale intelectului 
pur nu au folosire decât în a da reguli pentru experienţa posibilă, adică cea perceptivă 
şi în acest caz întreaga cunoaştere ar fi limitată la cunoaşterea perceptivă, ipoteză care 
ni se pare de nesustinut. Sau aceste principii ale intelectului pur, „a căror folosire este 
total imanentă, pentru că nu au altă temă decât posibilitatea experienţei”, sunt 
susceptibile, de o arie mult mai largă de aplicabilitate, şi anume, în cadrul experienţei 
în genere, unde, într-adevăr, nu li se poate arăta realitatea obiectivă în experienţa 
posibilă, pentru că o depăşesc. Deci ele sunt transcendente fata de experienţa posibilă, 
dar nu faţă de posibilitatea experienţei, fapt care nu le anulează viabilitatea ca ipoteze 
de lucru, fiind idei logic corect constituite, care se întemeiază, pe condiţiile 
posibilităţii experienţei. lar o variantă similară este acceptată de Kant în ceea ce 
priveşte principiile matematice, care „nu sunt scoase din concepte pure, ci din intuitii 
pure (deşi cu ajutorul intelectului)” a căror aplicare „la experienţă, prin urmare 
valabilitatea lor obiectivă, [...] se bazează totuşi întotdeauna pe intelectul pore 

A treia variantă ar consta in acceptarea prezumtiei lui Kant potrivit căreia 
intelectul se limitează la cunoaşterea prin percepţie”, dar în acest caz Ideilor trebuie să 
li se atribuie un rol mult mai consistent în procesul cunoaşterii. lar această posibilitate 
considerăm că se găseşte în Critica raţiunii pure: „deşi despre conceptele raţionale 
transcendentale trebuie să spunem: ele nu sunt decât Idei, nu le vom considera totuşi 
nicidecum ca fiind de prisos şi zadarnice. Căci, deşi niciun obiect nu poate fi 
determinat prin ele, ele pot totuşi servi, în fond şi fără să se observe, intelectului ca un 
canon care să-i permită să-şi extindă folosirea şi s-o facă 


108 M, Evellin, La raison pure et les antinomies. Essai critique sur la philosophie kantiene, Paris, Alcan, 
1907, nota 1, p. 44. 

' 1. Kant, op. cit., p. 185. 

* Deşi Kant conferă categoriilor intelectului posibilitatea de a lucra şi la fel ca Ideile: „în gândire 
categoriile nu sunt limitate de condiţiile intuitiei noastre sensibile, ci au un câmp nelimitat şi că numai 
cunoaşterea a ceea ce gândim, determinarea obiectului, are nevoie de intuiţie; în absenţa acestei intuitii, 
ideea despre obiect poate de altfel să aibă oricând consecinţele sale adevărate şi folositoare cu privire la 
folosirea raţiunii de către subiect.” (CRP, p. 159) 

uniformă; prin aceasta, el nu cunoaşte, ce-i drept, un obiect mai mult decât ar cunoaşte 
după conceptele lui, dar este mai bine şi mai departe condus în această cunoaștere.” 1° 

Acest lucru este posibil datorită faptului că aceste concepte ale raţiunii nu sunt 
formate arbitrar, ci au la bază conceptele a priori ale intelectului. „Numai intelectul 
este acela din care pot izvori concepte pure şi transcendentale, că rațiunea nu produce 
propriu-zis niciun concept, ci că cel mult eliberează numai conceptul intelectului de 
limitările inevitabile ale unei experienţe posibile (s.n.) şi caută să îl extindă dincolo de 
limitele empiricului, dar totuşi în legătură cu el.”''' Această indicație este suficientă 
pentru a se putea permite trecerea de la cunoaşterea strict perceptuală, la una mai 
largă. Cu alte cuvinte, Ideile care extind categoriile, nu vor fi altceva decât aceste 
categorii, folosite dincolo de orizontul experienţei posibile, dar care rămân totuşi în 
orizontul posibilității experienţei. 

După cum se poate observa, Ideea de lume, de exemplu, nu contrazice 
postulatul posibilităţii lucrurilor: „Ceea ce se acordă cu condiţiile formale” (s.n.) ale 
experienţei (in ce priveşte intuiţia şi conceptele) este posibil.” Acest postulat „cere 
deci ca conceptul lor să se acorde cu condiţiile formale ale unei experienţe în genere. 
Dar această experiență, adică forma obiectivă a experienţei în genere, conţine toată 
sinteza necesară cunoaşterii obiectelor. Un concept care conţine în sine o sinteză 
trebuie să fie considerat ca vid şi nu se raportează la niciun obiect, dacă această sinteză 
nu aparține experienţei, fie ca o sinteză împrumutată de la experienţă, şi atunci se 
numeşte un concept empiric, fie ca o sinteză pe care, ca o condiţie a priori, se 
întemeiază experienţa în genere (forma ei), şi atunci el este un concept pur care 
aparţine totuşi experienţei, fiindcă obiectul lui nu poate fi găsit decât în această 
experiență.” ! 

Evidenţierea acestei distincții existente în Critică are, de asemenea, avantajul 
de a lumina posibilitatea de a argumenta la fel de riguros enunturile antinomice ale 
Dialecticii transcendentale.” Din această perspectivă iată care este fenomenul prin 
care dovezile enunturilor contradictorii (în viziunea lui Kant) sunt făcute să pară la fel 
de puternice: când se vorbeşte despre o posibilă experienţă a „lumii” în cadrul tezelor 
este vorba despre posibilitatea experienţei acesteia — pentru că potrivit condiţiilor 
posibilităţii experienţei, lumea ca fenomen îndeplineşte (virtual, deoarece din această 
perspectivă nu este necesară realizarea efectivă a sintezei) condiţiile de cunoaştere, 
deoarece eu o cunosc ca fenomen; iar în cadrul antitezelor se are în vedere experiența 
posibilă a lumii — potrivit căreia lumea ca fenomen este obiect de cunoaştere numai în 
măsura în care această sinteză a sa a fost realizată. În 


"191. Kant, op. cit., p. 291. 
"1 Ibidem, p. 351. 


* Adică intuitiile şi categoriile pure şi nu cele sensibile sau aplicate materialului sensibil. 
112 T, Kant, op. cit., p. 224. 


° După cum am precizat avem în vedere primele două antinomii, cele matematico-transcendentale. 

momentul în care sunt considerate ca echivalente cele două acceptiuni ale unei 
posibile experienţe a lumii (posibilitatea experienţei şi experienţa posibilă) atunci cele 
două dovezi sunt de putere egală. Iar acest fapt este posibil din punct de vedere logic, 
numai prin aceea că se ocultează faptul că, în realitate, avem două perspective diferite 
din care este considerat fenomenul lume. Adică lumea gândită ca fenomen este opusă 
lumii cunoscute ca fenomen. 

În acelaşi timp, considerăm că evidenţierea distinctiei între experienţa posibilă 
şi posibilitatea experienţei explică mai bine şi concepţia kantiană, atât de contestată de 
unii, asupra cunoaşterii. Cele două acceptiuni ale sensului experienţei fundamentează 
cele două concepţii ce stau la baza cunoaşterii: idealismul transcendental şi realismul 
empiric. Astfel, idealismul transcendental vizează posibilitatea experienţei, iar 
realismul empiric are sens numai prin axarea pe experienţa posibilă. Concepţia 
paradoxală care dă profunzimea şi originalitatea criticismului constă în aceea că: 
idealismul transcendental nu exclude realismul empiric. lar posibilitatea acestui 
melanj dintre ele se fundamentează tocmai pe raportul ce există între cele două 
acceptiuni ale experienței." Dar această concepţie este adevărată si îşi păstrează 
puterea explicativă numai în măsura în care cele două sensuri ale experienţei nu se 
confundă, aşa cum se întâmplă la nivelul Dialecticii transcendentale. 

Considerăm, pe baza acestei distincții între posibilitatea experienței şi 
experienţa posibilă, că Ideile raţiunii” pot căpăta un statut superior altor concepte 
imaginare, ce pot primi a priori caracterul posibilităţii lor. „Realitatea transcendentală 
(subiectivă) a conceptelor pure ale raţiunii se bazează cel puţin pe faptul că suntem 
conduşi la astfel de Idei printr-un raţionament necesar. („Există deci raționamente care 
nu conţin premise empirice şi cu ajutorul cărora conchidem de la ceva care cunoaştem 
la altceva despre care nu avem niciun concept şi căruia îi atribuim totuşi, printr-o 
aparență inevitabilă, realitate obiectivă.”!!%. „În opoziţie cu reprezentările 
subiectivitatii empirice, Ideile sunt efectiv reprezentări necesare şi inevitabile ale 
subiectivitatii transcendentale, spre care raţiunea este intrinsec condusă — şi ele sunt 
deci, de drept, universale. În schimb, relevând «non-obiectivitatea» 15 pentru că niciun 
obiect al experienţei posibile nu le poate 


115 Această viziune prezentă în Critică a fost sesizată, din perspectivă metafizică, şi de W. James care, 
desi consideră concepţia kantiană ca fiind idealistă, o interpretează totuşi în spirit obiect(iv)-ontologic. 
„În concepţia idealistă, experienţa se divide în două parti: una finită, dată fenomenal, şi una infinită, 
care condiţionează şi care nu e dată, putând fi numai ulterior experimentată. Kant face distincţia între 
această a doua parte, considerând-o aufgegeben (sau dată nouă ca problemă) şi prima pe care o 
consideră gegeben (sau deja existentă).” William James, Introducere în filosofie, Editura Dacia, Cluj- 
Napoca, 2001, p. 96. 

° Analiza noastră s-a limitat doar la cea de a doua Idee, cea de Lume. Dar, din perspectiva acestei 
distincţii, există mult mai multe concepte în cadrul cunoaşterii umane, care ar merita numele de idei. 

"1% 1. Kant, op. cit., p. 297. 

LI După expresia folosită de B. Rousset in La Doctrine kantienne de l'objectivite, Paris, Vrin, 1967, p. 
415. 

corespunde, Ideile sunt cu toate aceste «subiective» într-un sens original al 
subiectivităţii, pentru că ele sunt necesare, universale şi (spre deosebire de 
reprezentarea imaginară a unei himere) necontradictorii — astfel încât ele au 
caracteristicile formale ale obiectivitatii ştiinţifice, adică ceea ce constituie pentru 
Kant veritabila obiectivitate.”''° 

Prin urmare, conceptele raţiunii, adică Ideile, din perspectiva originii lor, 
concepte scoase din concepte, nu sunt arbitrare, ci le poate fi atribuită posibilitate, nu 
din perspectiva unei experienţe posibile, ci din perspectiva posibilităţii experienţei (în 
genere). Aceste Idei se raportează indirect, prin intermediul conceptelor intelectului 
din care au fost formate, la intuitii şi direct la aceste concepte ale intelectului. Cu alte 
cuvinte, ele au ca fundament acele structuri care alcătuiesc condiţiile posibilității 
experienţei (în genere). De unde rezultă că presupusul lor obiect se încadrează în 
aceste condiţii ale experienţei în genere, fără a şti însă „dacă această totalitate (cerută 
de conceptul rațiunii n. n.) este posibilă din punct de vedere sensibil.” Faptul că îmi 
lipseşte capacitatea de a le expune după legile intelectului în intuiţia sensibilă, în ceea 
ce priveşte posibilitatea în care ne sunt date în experienţă obiectele, nu înseamnă că 
ele contrazic posibilitatea experienţei (în genere). Şi aici se impune iarăşi o precizare, 
şi anume aceea că aceste constatări nu sunt valabile decât în baza definiţiei date de noi 
Ideii de lume” şi nicidecum celei (logic) incorecte folosite de Kant. Deoarece aceste 
categorii ale modalităţii nu adaugă nimic obiectului ci „exprimă numai raportul fata de 
facultatea de cunoaştere. Când conceptul unui obiect este deja cu totul complet, eu 
totuşi mai pot întreba despre acest obiect dacă el este numai posibil sau şi real.” !" 

Astfel, principiile cunoaşterii nu vizează, în cazul Ideilor, posibilitatea 
experienţei empirice, deci cea posibilă de a fi efectiv realizată, ci doar condiţiile 
posibilităţii experienţei (în genere). Prin aceasta ele devin transcendente, fata de 
experienţa posibilă, dar nu şi fata de experienţa posibilă (în genere). Aceasta deoarece 
pentru Idei caracterul posibilității nu este primit „de la sinteza care constituie forma 
cunoaşterii empirice a obiectelor”, fiindcă ele nu au fost gândite „cu ajutorul unui 
concept sintetic a priori”; ci el este ataşat indirect prin faptul că aceste Idei sunt 
formate, din concepte ale intelectului, concepte care, se acordă cu condiţiile 
experienţei posibile. Cu alte cuvinte, Kant are dreptate când spune că în 


16 Alain Renaut, op. cit., pp. 171-172, fapt precizat în reflectia 5915: „Ceea ce este valabil obiectiv şi 
ceea ce este necesar valabil se confundă. Ceea ce sunt obligat să spun despre obiect nu poate fi decât 
necesar. Pentru că într-atât cât este contingent, aceasta nu este decât pentru subiect, şi nu în obiect.” În 
virtutea căreia, conţinutul unei intuitii empirice particulare, purtând semnul subiectivitatii mele 
singulare, nu elementul de realitate este cel care îi conferă unei cunoştinţe veritabila sa obiectivitate 
(Ibidem). 

° Lumea este ansamblul tuturor fenomenelor. Pentru această problemă, vezi teza noastră de doctorat 
Antinomiile matematico-transcendentale şi destinul lor în filosofia şi ştiinţa contemporană, cap. 
Analiza definiției. 

1 I, Kant, op. cit., p. 223. 


375 


cazul rațiunii principiile ei sunt transcendente „principiile fundamentale care provin 
din acest principiu suprem al rațiunii pure vor fi însă, față de toate fenomenele, 
transcendente, adică nu se va putea face niciodată din acest principiu o folosire 
empirică adecvată,”!! cu restrictia că această folosire priveşte numai experiența 
posibilă, în înțelesul precizat de noi. În schimb, folosirea lui poate fi validată, prin 
aceea că, într-o experiență posibilă, obiectul său poate fi presupus, deoarece respectă 
toate condițiile posibilității cunoaşterii. Iar dovada existenței sale poate fi obținută 
indirect, prin verificarea consecințelor sale. 

Această situație este des întâlnită în practica cercetării ştiinţifice 
contemporane. Un exemplu elocvent îl constituie confirmarea ipotezei Universului 
relativist. Universul propus de Teoria Relativității se încadra doar în condițiile 
posibilității experienței şi absolut deloc în cele ale experienței posibile (aceasta ar fi 
însemnat posibilitatea vizualizării celei de a patra dimensiuni). lar confirmarea 
acestuia a venit prin mărturii experimentale indirecte (singurele de altfel posibile). 
După cum spuneam, modalitatea indirectă de cunoaştere este sutenabilă în cadrul 
sistemului kantian, suficiente paragrafe permiţând această interpretare. „Cunoaşterea 
noastră despre existenţa lucrurilor se întinde deci până acolo, până unde ajunge 
percepţia şi ceea ce depinde de ea după legi empirice.(s. n.)”''®; „conceptele rationale 
servesc pentru a concepe, aşa cum conceptele intelectuale servesc pentru a înțelege 
(percepţiile).”12 


7. UN BILANŢ CRITIC 


A-l înţelege pe Kant, înseamnă a-l depăşi 
W. Windelband 


Care sunt concluziile la care ne-a dus analiza noastră. În primul rând, există în 
Critica rațiunii pure, şi mai ales în spiritul în care a fost elaborată această lucrare, 
elemente care permit o interpretare în măsură să evidentieze o continuitate de esenţă, 
între problematica ei şi cea a ştiinţei contemporane. „Marea originalitate a sistemului 
consistă în aceea că face să intervină sensibilitatea sau intuiţia în ideea unei ştiinţe 
necesare, şi a da fixitatea, prin intermediul formelor a priori de spaţiu şi timp, unei 
conştiinţe care o purta spre un univers al percepţiei. Prin această teorie Kant gândea să 
respingă în acelaşi timp empirismul, întotdeauna ruinător pentru rațiune, şi 
raționalismul integral care, nega aportul intuitiei sensibile, neconsiderând în ştiinţă 
decât opera intelectului.”!?! Din păcate, evoluţia ştiinţei din vremea lui, îl limita la o 
viziune mecanicistă şi imuabilă a ştiinţelor despre lume. 


115 Thidem, p. 280. 
"19 Ibidem, p. 227. 
12 Ibidem, p. 282. 
121 Ch. Serrus, L'Esthetique transcendantale et la science moderne, Félix Alcan, Paris, 1930, pp. 3-4. 

Pătruns de admiraţie fata de fizica newtoniană „Kant a vrut să depăşească antinomia 
empirismului şi raționalismului. El a vrut să întemeieze posibilitatea cunoaşterii 
ştiinţifice, dar această posibilitate e căutată numai în structura subiectului, nu şi în 
structura obiectului. 

Criticismul kantian tinde să concilieze sensibilul şi inteligibilul pe baza 
subiectivitatii amândurora.” Stiinta contemporană in schimb încearcă aceasta 
conciliere ţinând cont de ambii factori ai cunoaşterii. Luat separat, subiectul nu poate 
da singur măsura tuturor lucrurilor, la fel cum despre lucruri în ele însele nu putem 
avea nicio cunoaştere pură, nefiltrată de către modul nostru specific de cunoaştere. 
Forma universală a legilor este dată de subiect, dar în legătură cu obiectul care alege 
dintre ele, prin experienţe, cele care i se potrivesc. De aceea, putem spune că, din 
perspectiva evoluţiei cunoaşterii, în disputa dintre cele două viziuni cea obiect(iv)- 
ontologică este cea care a avut câştig de cauză. Paradigma kantiană asupra cunoaşterii 
este acceptată şi însuşită de către epistemologia contemporană, dar împreună cu 
asumptiile ontologice minimale. Cunoaşterea este despre ceva, chiar dacă numai în 
forma pe care o permite natura structurilor noastre de cunoaştere. „Ştiinţa nu este 
asemenea unei colecţii de legi, un catalog de fapte disparate. Ea este o creaţie a minţii 
omeneşti făurită din idei şi noţiuni liber inventate. Teoriile fizice încearcă să ne dea o 
imagine a realităţii şi să stabilească legătura ei cu lumea vastă a impresiilor noastre. 
Aşadar, construcţiile minţii noastre nu sunt justificate decât în măsura şi în sensul în 
care teoriile noastre reuşesc să realizeze această legătură.” !” 

În acelaşi timp, criticismul a reuşit să depăşească viziunea naivă asupra ştiinţei, 
ca fiind o activitate de descoperire a legilor imuabile ale naturii, arătând că explicația 
ştiinţifică este opera omului. Icoana ştiinţifică a lumii este făcută după chipul şi 
asemănarea omului, după capacitățile şi posibilităţile sale, după modul său specific de 
a se orienta şi înţelege lumea înconjurătoare. Şi mai general, având în vedere percepția 
şi modul nostru de a acționa, principalul izvor de organizare a cunoaşterii noastre 
empirice va fi furnizat de înţelegerea noastră teoretică. Întreaga noastră experienţa este 
organizată în acest fel. Kant a căutat să fundamenteze universalitea cunoaşterii în 
general şi a ştiinţei în particular. Din acest motiv posibilitatea unei deveniri a 
structurilor ce garantează cunoaşterea i se părea de neconceput. Dar dacă paradigma 
contemporană socoate ştiinţa ca fiind condiţionată de conştiinţa omenească, e fiindcă o 
consideră dependentă de transformările conştiinţei umane. Aceasta deschide 
posibilitatea ca pe măsură ce abilitățile noastre psiho-fizice de a înţelege lumea 
evoluează să permită o depăşire a stadiului actual de cunoaştere, şi nu din punct de 
vedere cantitativ, ci intensiv. Astfel, poate fi părăsită imaginea unei evoluţii 
neîntrerupte a ştiinţei, în care teoriile mai vechi sunt falsificate la un anumit moment şi 
presupunerea că există o formă finală de înţelegere ori un şir neîntrerupt de 


122 Athanasie Joja, Studii de logică, vol. III, Editura Academiei R.S.R., Bucuresti, 1971, p. 215. 
123 Albert Einstein, L. Infeld, Evoluția fizicii, Bucureşti, Editura Tehnică, 1957, p. 232. 

aproximatii ale acesteia în favoarea unei imagini în care omul îşi dezvoltă continuu 
noi forme de înțelegere clare până la un punct, dar care tind apoi să devină neclare. 
Ipoteză ce ar aduce o rază de speranță pesimismului unor oameni de ştiinţă: „ne 
întrebăm dacă vom afla vreodată toate legile naturii, sau dacă avem înțelepciunea să 
ne descurcăm în structurile matematice care sunt la baza acestor legi, numai prin 
gândire umană.” 

În acelaşi timp, concepțiile contemporane asupra cunoaşterii confirmă teza 
kantiană potrivit căreia cunoaşterea nu este despre o experiență ce se află separată de 
noi. Mijloacele cu care ne apropiem de lucruri le vor influența la rândul lor. Trebuie să 
ne dăm seama că experiența şi cunoaşterea sunt inseparabile şi de aceea subiectul şi 
obiectul cunoaşterii nu pot fi separați de o manieră categorică, aşa cum a vrut Kant. 
Nu se poate face o distincție radicală între lucru în sine şi conştiinţa cu structurile sale 
a priori de cunoaştere. Dacă ar exista o asemenea prăpastie dintre lucrul de cunoscut 
şi modul de cunoaştere atunci prin ce se mai justifică atunci însăşi metoda 
transcendentală, în momentul în care însăşi aceste structuri devin lucrul de cunoscut. 
Natura, realitatea, este deja implicată în cadrul structurilor gnoseologice ale 
subiectului. Iar ştiinţa care nu există în ea însăşi ci este un produs, o creaţie a omului şi 
în această calitate a sa, ea păstrează, indiferent de gradul de abstractizare la care a 
ajuns, ceva din originea ei. „Experienţa ce o avem cu natura este foarte asemănătoare 
cu experienţa pe care o avem cu ființele umane. Dacă cineva descrie pe altul, printr-o 
teorie rigidă, drept un inamic acesta se va comporta ca atare şi astfel teoria va fi, 
aparent, confirmată de experienţă. În acelaşi fel, natura va răspunde în conformitate cu 
teoria prin care ne apropiem de ea.”!*> 

Mecanismul pe care a crezut Kant că îl găseşte la baza cunoaşterii, este în 
măsură să explice procesul de cunoaştere ştiinţifică, doar dacă este conceput de o 
manieră mai puţin rigidă. Ceea ce încearcă el este de a arăta că simţurile sunt absolut 
necesare şi indispensabile în orice cunoaştere, că simţurile şi gândirea trebuie să 
meargă mână în mână pentru a avea cunoştinţe. „Stimulat de către Hume, el şi-a scris 
Critica cu scopul de a demonstra că limitele experienţei senzoriale sunt limitele 
oricărei raţionări sănătoase despre lume.”'”° Pentru aceasta el porneşte „de la 
conţinutul real al conştiinţei, de la pluralitatea dată, şi pe calea analizei se ridică de la 
aceste date la principiile explicării lor, adică urmăreşte să determine condiţiile logice 
ale cunoştinţelor omenesti.”'”’ După cum se poate observa cu uşurinţă acest fapt nu se 
poate realiza numai în cadrul viziunii transcendentale. Dorind să împiedice orice 
intruziune a vreunui raționament speculativ, el limitează, nepermis de mult 
cunoaşterea la cunoaşterea perceptivă, rezultatul nefiind aşa cum şi-ar fi dorit, o 
întemeiere a cunoaşterii ci, mai curând, o limitarea a sa. ,,Oprindu-se la «fenomene» 


124 John D. Barrow, Originea Universului, Editura Humanitas, Bucureşti, 1994, p. 93. 

125 D, Bohm, Plenitudinea lumii şi ordinea ei, Bucureşti, Humanitas, 1997, p. 44. 

' Karl Popper, op. cit., p. 236. 

127 Petre Dumitrescu, „Criticismul şi Doctrina ştiinţei a lui J.G. Fichte”, în Immanuel Kant — 200 de ani 
de la apariţia Criticii Raţiunii Pure, Editura Academiei R.S.R., Bucuresti 1982, p. 168. 

Kant a limitat cercetarea adevărului.”!7% Şi cu toate că pare paradoxal, prin această 
modalitate de punere a problemei, demersul kantian rămâne analog demersului 
oricărei metafizici speculative. „Metafizica se află într-o confuzie: ea pune probleme 
raționale şi cere soluţii care nu corespund constituţiei intime a sistemului conceptual, 
sau procedează invers, punând probleme care nu-şi au originea în exigenţele raţiunii, 
voieste a le soluţiona în cadrul inflexibil al raţiunii.” Si astfel, problemele puse sunt 
în mod fatal false, pentru că implică două puncte de vedere care nu se acoperă 
nicidecum. Astfel, sau se renunţă la rațiune şi la concepte ca insuficiente, sau se 
constată că problema în enunţul său nu implică o soluţie, fiind absurdă, şi trebuie pusă 
în altă manieră (prin acceptarea unor premise care să depăşească limitele abordării pur 
transcendentale, în cazul Critcii). 

De aceea, în aceeaşi măsură în care această idee a fost revoluționară pentru 
dezvoltarea cunoaşterii, în aceasta rezidă şi eşecul Criticii (în interpretarea ei 
„tradițională”!), în faptul că demersul ei nu reuşeşte să depăşească nivelul 
cunoştinţelor „omeneşti”. Scopul declarat al demersului kantian a fost de a arăta cum 
sunt posibile ştiinţele (matematica pură şi fizica pură) şi de ce nu este posibilă 
metafizica ca ştiinţă. Dar în cel mai bun caz el a arătat cum este posibilă cunoaşterea 
umană perceptivă. Or, „ştiinţa se înfăţişează pretutindeni ca opera reflectiunii 
dezrobite de percepţia sensibilă, percepţia este coborâtă în observaţie şi experimentare, 
la treapta de moment, ce-i drept indispensabil, dar cu desăvârşire secundar. Cu cât 
ştiinţa a ajuns mai departe în dezvoltarea ei, cu atât mai scăzut este rolul percepţiei.”1% 
Nici măcar fizica newtoniană, pe care Kant o considera modelul de ştiinţă, nu a 
rezultat din cunoaşterea perceptivă. 

Procesul evoluţiei ştiinţei demonstrează o cu totul altă relaţie între aceasta şi 
metafizică. Faptul că ştiinţa nu este dată o dată pentru totdeauna, că dezvoltarea ei nu 
are la bază un proces categorico-deductiv, ci unul ipotetico-deductiv, dovedeşte că 
rolul pe care îl au conjecturile metafizicii nu mai este cel de naştere a iluziilor, ci 
dimpotrivă, de lărgire a orizontului cunoaşterii. „Ştiinţa îşi întinde înainte domeniul 
său către viitor prin intermediul acestor teorii metafizice; a vrea să renunti la ele, astfel 
cum pretind pozitiviştii, a opri întreaga cunoaştere numai la faptele ce par acum 
dovedite, fără a cerceta noul, presupus incognoscibil, înseamnă a fixa astfel arbitrar 
limita până la care noi putem ajunge şi a da întreaga preponderență senzatiei asupra 
ratiunii.”'*! Din această perspectivă, critica bergsoniană ne apare ca fiind complet 
legitimă. „Unul dintre principalele artificii ale criticii kantiene este acela de a reţine ad 
litteram cele spuse de metafizician şi savant, de a împinge metafizica şi ştiinţa până la 
limita extremă a simbolismului. 


1% Alexandru Boboc, op. cit., p. 74. 

12 Anton Dumitriu, op. cit., pp. 22-23. 

130 E, Paulsen, Introducere in filosofie, ediţia 19, Bucureşti, Editura Casa Şcoalelor, 1920, p. 574 

BI Maurice Boucher, Essai sur I’hyperspace — le temps, la matiérie et l'énergie, Félix Alcan, Paris, 
1905, p. 23. 

De altfel, ele însele se îndreaptă spre această limită, de îndată ce intelectul revendică o 
independenţă plină de pericole.” 

În acelaşi timp, in mod paradoxal, demersul kantian de deconstructie a 
metafizicii se întoarce împotriva sa, înlăturând odată cu aceasta şi ştiinţa. Iluzia 
transcendentală preconizată de Kant în demersul său deconstructiv are consecinţe din 
cele mai neaşteptate. „În relaţie cu ontologia (categoriile relaţiei), logica formală şi 
metafizica specială, această genealogie a iluziei înscrie metafizica în acelaşi orizont cu 
cel al ştiinţei. Structura categorială care dă criteriul obiectivitatii este într-adevăr in 
inima activităţii ştiinţifice care prin definiţie foloseşte categorii. Mai mult, nimic nu 
este mai putin străin unei asemenea activităţi decât aplicarea mereu reiterată a 
principiului raţiunii, care se va vedea ce rol joacă în legătura silogismelor care conduc 
la cele trei Idei purtătoare ale proiectului metafizic. Pe scurt, dacă structura logico- 
ontologică dă naştere iluziei transcendentale, va trebui să observăm că matricea 
metafizicii se găseşte întreagă la muncă în inima stiintei.”'*? Intenţia lui Kant nu a 
fost, desigur, ca aceasta critică a metafizicii să implice o critică a ştiinţei ca atare. El a 
vrut să arate faptul că metafizica se constituie în orizontul activităţii ştiinţifice, o 
posibilitate înscrisă în ea sau, mai bine zis, o virtualitate, din care analiza permite să se 
degajeze cu rigoare modalităţile trecerii ei în act. Dar pentru a se putea stabili o linie 
de demarcaţie clară, pentru a se evita devenirea metafizică a ştiinţei, domeniul ştiinţei 
trebuie redus la experienţa posibilă, la experienţa care poate fi efectiv realizată, adică 
experienţa perceptivă. Domeniu care este astăzi, de departe, mult depăşit de ştiinţă. 

În acelaşi timp, perspectiva transcendentală asupra ştiinţei determină ruperea 
de vechiul model categorico-deductiv. „Epistemologia kantiană constituie momentul 
de «anulare» a valorilor modelului categorico-deductiv al ştiinţei (aristotelic) şi de 
deschidere a unui nou orizont, care va conduce în epoca următoare la constituirea 
idealului ipotetico-deductiv al ştiinţei. »154 Chiar dacă această trecere nu a fost realizată 
decât partial, deoarece la Kant principiile sale nu au încă statutul modern de ipoteze, 
iar „sistemul integral al cunoaşterii nu se justifică prin relația lui complexă cu 
experienţa, ci prin calitățile sale intrinseci (de construcţie, în care se acordă «materia» 
cu «forma» cunoaşterii), prin acordul cu structurile a priori ale facultăţilor de 
cunoaştere ale omului.”!*° 

În prezenta lucrare am încercat să arătăm că Criticii raţiunii pure i se poate da 
o interpretare, cea obiect(iv)-ontologica, ce arată identitatea de esenţă existentă între 
întreg sistemul kantian şi evoluţia paradigmei ştiinţifice contemporane. Din 


'5 Henri Bergson, Gândirea şi mişcarea Editura Polirom, Iasi, 1995, p. 215. 

' Alain Renaut, op. cit., pp. 132-133. 

134 Tlie Pârvu, „Realism şi apriorism în metodologia geometriei: Riemann versus Kant”, în Immanuel 
Kant — 200 de ani de la apariţia Criticii Raţiunii Pure, Editura Academiei R.S.R., Bucuresti, 1982, p. 
102. 

135 Ibidem, pp. 102-103. 

păcate, ponderea pe care o are această perspectivă în economia Criticii ne 
indreptateste să afirmăm că în cea mai mare partea ea nu s-a manifestat la Kant decât 
din dorinţa de a evita idealismul. Cu toate acestea, nu se poate să nu observăm că, 
întreaga gândire filosofică şi ştiinţifică — în măsura în care se vrea şi întemeietoare şi 
nu numai descriptivă — este impregnată de problematica şi caracterul kantianismului. 
De aceea, „în măsura în care îi este constitutivă ideea critică, criticismul kantian 
rămâne una din valorile teoretice durabile ale culturii moderne.”'*° Motiv pentru care 
şi perspectiva pe care o propunem este profund kantiană tocmai în măsura în care trece 
dincolo de Kant. 


136 Alexandru Boboc, „Semnificaţia istorică a criticismului Kantian”, în Immanuel Kant — 200 de ani de 
la apariţia Criticii Raţiunii Pure, Editura Academiei R.S.R., Bucuresti, 1982, p. 14. 


